cyanic-selkie/wikianc huggingface dataset:
ශ්‍රී ලංකාවේ බෙදුම්වාදී ත්‍රස්තවාදය
ජනවාර්ගික ප‍්‍රචණ්ඩ කි‍්‍රයා
1977 මැතිවරණයට තරඟ කළ ද්‍රවිඩ එක්සත් විමුක්ති පෙරමුණ වෙනම රාජ්‍යයක් පිළිබඳ මතවාදය ඉදිරිපත් කරමින් ආසන 23කට තරඟ කර ආසන 18ක් දිනා ගත්තේය. (හෙට්ටිආරච්චි 2003:254-255 ) එහිදී පාර්ලිමේන්තුවේ ප‍්‍රධාන විපක්ෂය බවට ද පත් විය. 1978 වර්ෂයේ නව ව්‍යවස්ථාවක් සම්පාදනය කිරීමේ දී එක්සත් ජාතික පක්ෂය මුලින් පොරොන්දු වූ පරිදි සර්ව පාක්ෂික සම්මේලනයක් කැඳවීමට කටයුතු කළේ නැත. ඒ අනුව 1972 දී මෙන්ම 1978 ව්‍යවස්ථාවෙන් දෙමළ බෙදුම්වාදීන්ගේ උවමනාවන් ඉටු නොවිණි.සිංහල රාජ්‍ය පාලනය හා බුද්ධාගම රාජ්‍ය ආගම බවට පත් කිරිම එම ජාතිකත්ව ලක්‍ෂණ වේ. (ගුරුගේ 2005:41) මෙයින් පසු දෙමළ බෙදුම්වාදීන් ආයුධ සන්නද්ධ අරගලයක් ආරම්භ කලේය.
ජනවාර්ගික ගැටළුව යුදකරණයට පත් වීම
1979 ජුනි මාසයේ දී හදිසි නීතිය පනවමින් ත‍්‍රස්තවාදය වැළැක්වීමේ පනත යටතෙහි උතුරු නැගෙනහිර ත‍්‍රස්තවාදය තුරන් කරලිමේ මෙහෙයුමක් දියත් කෙරිණි. මේ තුළ දෙමළ සටන්කාමීන්ගේ සන්නද්ධ බලය හමුදා බලයෙන් මර්දනය කිරීම ආරම්භ විය. තත්වය මෙසේ තිබියදී ජාතිකත්ව ප්‍රශ්නයට විසඳුම් සෙවීම සඳහා යැයි යෝජනා කරන ලද දිස්ත්‍රික් සංවර්ධන සභා ක්‍රමය ක්‍රියාත්මක කිරීමට කරුණු සොයා බැලීම සඳහා කමිටුවක් පත් කෙරුණි. 1981 දිස්ති‍්‍රක් සභා මැතිවරණයේදී දෙමළ සටන්කාමීන් විසින් අපේක්ෂකයින් ගණනාවක් ඝාතනය කරන ලදී. ඊට එරෙහිව කි‍්‍රයාත්මක වන රජයේ මිලිටරි හමුදාව ප‍්‍රතිප‍්‍රහාර එල්ල කළේය. එහිදී දෙමළ සංස්කෘතියේ පමණක් නොව මෙරට ඉතිහාසයේ ඥාණ ගබඩාවක් වූ යාපනයේ පුස්තකාලයේ පොත් 95000ක් පමණ විනාශ විය. නිවාස 200ක් පමණ ගිනිතබා විනාශ කරන ලදී. ඊලනාඩු පුවත්පත් කාර්යාලයද විනාශ විය. (ගුරුගේ 2005:44) පුස්තකාලය ගිනි තැබීමේ සිද්ධිය යාපන ජනතාව දුටුවේ රාජ්‍ය බලය යොදවා තමන්ගේ සංස්කෘතිය විනාශ කරන කි‍්‍රයාවලියක් ලෙසටය. මෙවැනි කි‍්‍රයාවන් හරහා සිදුවුයේ දෙමළ ජනතාව තවතවත් දුරස්ථවී යාම පමණි. නිදහසින් පසු දරුණුතම ප‍්‍රචණ්ඩ කි‍්‍රයා ඇතිවූයේ 1983දී ය. දෙමළ සටන්කාමීහු හමුදා ට‍්‍රක් රථයක් පුපුරවා සොල්දාදුවන් 13 දෙනෙකු ඝාතනය කිරීමත් සමගින් ගැටුම ආරම්භ විය. ආණ්ඩුව සමහර මැර කණ්ඩායම් විසින් කොළඹ ඇතුළු රටේ දකුණු ප‍්‍රදේශවල ජීවත් වූ දෙමළ ජනතාවට එරෙහිව පහරදීම් පටන් ගැනුනි. මෙම ප‍්‍රචණ්ඩ කි‍්‍රයාවල ප‍්‍රතිඵලයක් වශයෙන් ජීවිත 600කට වඩා වැඩි ප‍්‍රමාණයක් විනාශයට පත් වූ අතර 79000කට අධික පුද්ගල සංඛ්‍යාවක් සරණාගතභාවයට පත්විය. (හෙට්ටිආරච්චි 2003:155-156) කෙසේ වෙතත් 1983 ජූලි සිද්ධිය ”දෙමළ ජනතාව වෙන්වී යා යුතුය” යන මතය දෙමළ සමාජය තුළ වඩාත් තහවුරු කිරීමට සමත් විය. දෙමළ ජනතාවට වෙනම රාජ්‍යයක් පිළිබඳ අරගලය සහයෝගය ලැබෙන්නට පටන් ගන්නේ මින් පසුවය. (බාලකි‍්‍රෂ්ණන් 2000:18) ආණ්ඩුක‍්‍රම ව්‍යවස්ථාවට හයවැනි සංශෝධනය ගෙන එමින් වෙනම රාජ්‍යයක් පිළබඳ අදහස නීති විරෝධී බව ප‍්‍රකාශයට පත් කළේය. මේ හරහා ශී‍්‍ර ලංකාවේ වෙසෙන දෙමළ ජන වර්ගයේ නියෝජනය බෙහෙවින් අඩපණ විය.
1983න් පසුව දෙමළ සටන්කාමී කණ්ඩායම් වඩාත් ශක්තිමත් වීම ආරම්භ විය. උමා මහේෂ්වරන් විසින් ද්‍රවිඩ ඊළාම් විමුක්ති සංවිධානය (ප්ලොට්) සහ වේලූපිල්ලේ ප‍්‍රභාකරන් විසින් ද්‍රවිඩ ඊළාම් විමුක්ති කොටි සංවිධානයද (එල්ටීටීඊ* ස්ථාපිත කරන ලදී .මීට අමතරව ඊළාම් ජනතා විමුක්ති පෙරමුණ (ඊ.පී.ආර්.එල්.එෆ්) දෙමළ ඊළම් විමුක්ති සංවිධානය (ටෙලෝ), ඊළාම් විප්ලවීය ශිෂ්‍ය සංගමය (ඊරෝස්) ද අවි ගැටුමේ ප‍්‍රධාන පාර්ශවකරුවන් බවට පත් විය. අනතුරුව ගැටුමේ පාර්ශවය ද සන්නද්ධ මුහුණුවරක් ගනිමින් ත‍්‍රස්තවාදී කි‍්‍රයාවන්ගේ නියැලීම වේගවත් කළේය. 1987 ඉන්දු ලංකා ගිවිසුම ඔස්සේ පළාත් සභා ස්ථාපිත කිරීමත් සමග බොහෝ දෙමළ සංවිධාන ප‍්‍රජාතන්ත‍්‍රවාදී පාලන ව්‍යුහයට පිවිසිනි. මෙමගින් සනාථ වන කරුණක් වන්නේ දෙමළ ජනවාර්ගිකත්වය වෙනුවෙන් සන්නද්ධ සටනකට එළඹීම සඳහා සංවිධාන රාශියක් කි‍්‍රයාත්මක වුවද, පළාත් සභා ස්ථාපිත කිරීමෙන් අනතුරුව එම භූමිකාව නිරූපණය කරන ප‍්‍රධාන සංවිධානය බවට පත්වූයේ එල්ටිටිඊ සංවිධානය බවයි.
ත්‍රස්තවාදයේ ආරම්භය
පළමු ඊළාම් යුද්ධය 1983 සිට 1989 දක්වා ක‍්‍රියාත්මක විය. ආරම්භයේ දී මධ්‍යස්ථ දෙමළ දේශපාලඥයින් හා පොලිස් ඔත්තුකරුවන් ඉලක්ක බවට පත්විය. 1984 සිට උතුරු නැගෙනහිර පළාතේ සිංහල ජනපදිකයන් සමූල ඝාතනය කිරීම අරඹන අතර ඊට අමතරව කොළඹ, අනුරාධපුරය ආදී ප‍්‍රදේශ ඉලක්ක කොට ගෙන ත‍්‍රස්තවාදීන් කි‍්‍රයාත්මක විය.
1975 ජූලි 27 වන දින ඇල්ෆ‍්‍රඩ් දොරේ අප්පා ඝාතනය කිරීමත් සමඟ පළමු ඊළාම් යුද්ධය ආරම්භ විය. 1978 එල්ටීටීඊ හා ටෙලෝ කණ්ඩයම් දෙකම යාපනයේ පොලිස් නිලධාරීන් හා ඔත්තුකරුවන් ඝාතනය නොනවත්වාම සිදු කරන ලදී. පළමුවැනි ඊළාම් යුද්ධය මදින් මද වර්ධනය වූ අතර කොළඹ තුළ ත‍්‍රස්තවාදී කි‍්‍රයා ඇතිකරන තත්වයට ලත් විය.
1981 ජුනි 01 වැනි දින යාපන පුස්තකාලයට ගිනි තබා විනාශ කරන ලදී. 1982 ජුනි 05 වනි දින යාපනය කොළඹ තැපැල් දුම්රියේ බෝම්බයක් පිපිරීමෙන් සිවිල් වැසියන් දෙදෙනෙකු මියගිය අතර 1982 ජූලි 02 වැනි දින යාපනයේ නෙල්ලිඅඩි හිදී ත‍්‍රස්තවාදීන් පොලිස් ජංගම මුර රථයකට වෙඩිතබා සිව්දෙනෙක් මිය ගියේය. 1982 ඔක්තෝබර් 27 වැනි දින චාවකච්චේරි පොලීසියට එල්ටීටීඊ ප‍්‍රහාරයක් දියත් විය. (මුණසිංහ : 2000: 101) 1983 ජූලි 06 වැනි දින කන්කසන්තුරේ සිමෙන්ති කම්හලට ප‍්‍රහාරයක් එල්ල කරන ලදී.
1983 සිද්ධීන්
1983 ජූලි 15 වැනි දින ලූකස් චාල්ස් ඇන්තනී මිය ගියේය. එහි පළිගැනීමක් ලෙසට ප‍්‍රභාකරන් 1983 ජූලි 23 වැනි දින තිරුකෝල්වේලි හන්දියේදී බිම්බෝම්බයක් යොදාගෙන සහ වෙඩි තැබීමෙන් සෙබළු 13 දෙනෙකු ඝාතනය කිරීමේ සිද්ධියත් සමග මෙ අර්බුදය මහා යුද්ධයකට පෙරළිණ. මෙතෙක් තැනින් තැන සිදුවූ වෙඩි තැබීම්, මංකොල්ලකෑම් මුහුණට මුහුණ ලා කරන සටනක් බවට පත්වූයේ මෙම කාල වකවානුවෙන් පසුවය. 1983 ජූලියෙන් පසුව සටනට පිවිසුනු අය මෙන්ම නොපිිවිසුනු අයද සිය ගණනින් මරුමුවට පත් වූහ. දහස් ගණන් දමිළයෝ අත්අඩංගුවට ගනු ලැබූහ. මේ අතර තිම්පු සාකච්ඡා මේසයේදී පළමු එල්ටීටීඊ ඇතුළු ද්‍රවිඩ සංවිධාන සියල්ලම එකම මේසයක සාකච්ඡාවට පැමිණි නමුත් එකඟත්වයකට පැමිණිය නොහැකි විය.
දෙවැනි ඊළාම් යුද්ධය
1990 ජුනි සිට 1994 අගෝස්තු දක්වා දෙවැනි ඊළාම් යුද්ධය කි‍්‍රයාත්මක විය. මෙය ශී‍්‍ර ලංකා රජයේ හමුදා හා එල්ටීටීඊ සංවිධානය අතර සිදුවිය. ආරම්භයේදී පොලිස් ස්ථාන සහ හමුදා කඳවුරු ඔවුන්ගේ ඉලක්ක විය.
1980 දී සහ 1990 දී පැවති රාජ්‍යයන් දෙමළ ජනතාව සතුටු කිරීම සදහා දෙමළ භාෂාව රාජ්‍ය භාෂාවක් ලෙස පිළිගැනීම සහ උතුරු  නැගෙනහිර ඒකාබද්ධ කිරීම වැනි පනත් කීපයක් සම්මත කර ගන්නා ලදී. එසේ වුවත් ප්‍රචණ්ඩකාරී ක්‍රියාවන් දිගටම සිදුවිය. ඉන්දිය සාම සාධක හමුදාව ඉවත් වු පසු  එල් .ටී.ටී.ඊ. ය අනෙකුත් තරගකාරී ආයුධ සන්නද්ධ කණ්ඩායම් විනාශ කරමින් බලවත් විය. රජය ජනතා විමුක්ති පෙරමුණේ නැගී සිටීමද මර්දනය කළේය. ප්‍රධාන විරුද්ධ පාර්ශවයන් දෙකම ඔවුනොවුන්ගේ බලය තර කර ගත් පසු එල්ටීටීඊය සටන් විරාමය කඩ කළහ. රජය නැවත යාපනය අත්පත් කර ගැනීමට සටනක් දියත් කළේය. නිදහස් කරන පොරොන්දුව මත එල්.ටී.ටී.ඊ.යට යටත් වු සිංහල හා මුස්ලිම් පොලිස් නිළධාරීන් 113 ක් එල්.ටී.ටී.ඊ. ය විසින් ඝාතනය කරන ලදී. රජය ආහාර හා බෙහෙත් ද්‍රව්‍ය යාපනයට ගෙන යාම තහනම් කළහ. ගුවන් හමුදාව ප්‍රදේශයේ එල්.ටී.ටී.ඊ. ඉලක්ක වලට අනුකම්පා විරහිතව බෝම්බ ප්‍රහාර එල්ල කළහ. මෙය ට එල්.ටී.ටී.ඊ.ය ප්‍රතික්‍රියා දැක්වුයේ සිංහල හා මුස්ලිම් ගම්මානවලට පහර දී සිවිල් වැසියන් 166 දෙනෙකු එල්.ටී.ටී.ඊ. ය විසින් ඝාතනය කිරිම යුද්ධයෙන් සිදුවු විශාලතම මනුෂ්‍ය ඝාතනය විය. නැගෙනහිර පළාතේ සැලකිය යුතු සිවිල් දෙමළ ජනතාවක් ඝාතනය වු අතර ඒ පිළිබද වගකීම රජයේ හමුදාවනට එල්ල විය.
මෙලෙස දෙවන ඊළාම් යුද්ධය ආරම්භ වූ අතර එයින් සති කිහිපයකින් එල්ටීටීඊය සුළු ප‍්‍රදේශ කිහිපයක් හැර යාපන අර්ධද්වීපයේම එනම් කිලිනොච්චි, වවුනියා, මුලතිව්, මන්නාරම් දිස්ති‍්‍රක්කයන්හි විශාල ප‍්‍රදේශයන්ද නැගෙනහිර පළාතේ ප‍්‍රත්‍යන්ත ඇතුළු කොටස්හිද අණසක යළි රැුඳවූහ. (නාරායන් ස්වාමි, 1996:461) 1990 ජූලි  මස 12 වැනි දින එල්ටීටීඊ ත‍්‍රස්තවාදීන් කොකාවිල් හමුදා කඳවුර මුළමනින්ම විනාශ කළහ. මේ අතර එල්ටීටීඊ ය උතුරු නැගෙනහිර ප‍්‍රදේශවල සාමාන්‍ය ජනතාව ඝාතනය කිරීම නොකඩවා කරගෙන යන ලදී. 1991 ජූලි 10 අලිමංකඩ කඳවුරට ප‍්‍රහාරයක් එල්ල වුනි. 1992 මුල් භාගයේදී ත‍්‍රස්තවාදීන් විසින් අම්පාර, පොළොන්නරුව දිස්ති‍්‍රක්කවල අහිංසක සිවිල් වැසියන් දහස් ගණනක් මරා දමූහ. 1992 අපේ‍්‍රල් 10 වැනිදා සිවිල් වැසියන් රැගත් බසයක් බෝම්බවලින් පුපුරවා හැරීය.
විශාලතම යුද්ධයක් ඇතිවුයේ 1991 දී එල්.ටී.ටී.ඊ. හමුදා භටයින් 5000ක් විසින් යාපනය අර්ධද්වීපයට පිවිසුම් මාර්ගයක් වුද ශ්‍රී ලංකා හමුදාවන්ට අයිතිවුද අලිමංකඩ කදවුර මාසයක් තිස්සේ වටලා සිටි අවස්ථාවේදීය. මාසයක් පුරා පැවතුණු වටලෑමේදී දෙපාර්ශවයේම 2000කට අධික සංඛ්‍යාවක් මිය ගියේ රජයේ 10000ක ආධාර හමුදාව ඒමට පෙරාතුවය. 1992 අගෝස්තු 08 වන දින යාපනය අරාලි තුඩුවේදි ජෙනරාල් කොබ්බෑකඩුව ඇතුළු ජ්‍යෙෂ්ඨ නිලධාරීන් පිරිසකගේ මරණය ත‍්‍රස්තවාදී බිම් බෝම්බයකින් සිදුවිය.බිම් බෝම්බ තාක්ෂණය ඉන්දීය හමුදා මගින් කොටි ලබා ගත්තකි. අතර 1992 නොවැම්බර් 10 වැනි දින නාවික හමුදාපති වයිස් අද්මිරාල් ක්ලැන්සි ප‍්‍රනාන්දු ඝාතනයට ලක්විය. 1991 මැයි 21 වන දින එල්ටීටීඊය විසින් රජීව් ගාන්ධි ඝාතනය කළේය. 1993 මැයි 01 ත‍්‍රස්තවාදීන් විසින් කොළඹ ආමර් වීදියේදී මරාගෙන මැරෙන බෝම්බකරුවකු යොදා ගනිමින් ජනාධිපති රණසිංහ පේ‍්‍රමදාසයන්ද මරණයට පත් කරන ලදී. මෙම තත්වය මෙලෙස සිදු කිරීම තුළින් එල්ටීටීඊ ය ලෝකය තුළ ප‍්‍රබල ගරිල්ලා ත‍්‍රස්තවාදී සංවිධානයක් බවට පත් විය
තුන්වැනි ඊළාම් යුද්ධය
1994 පැවති පාර්ලිමේන්තු මැතිවරණයේන් එක්සත් ජාතික පක්ෂය පරාජයට පත්වු අතර විශාල බලාපොරොත්තු මැද චන්ද්‍රිකා කුමාරතුංගගේ නායකත්වයෙන් යුත් එක්සත් ජනතා නිදහස් සන්ධානය බලයට පත් වුයේ සාමය අපේක්ෂාවෙනි. එමෙන්ම විරුද්ධ පක්ෂ නායක ගාමිණි දිසානායක එල්.ටී.ටී.ඊ. ය විසින් ඝාතනය කිරීමෙන් පසු චන්ද්‍රිකා බණ්ඩාරනායක කුමාරතුංග ජයගත්තාය. 1995දී සටන් විරාමයකට එකග වුණද පසුව පැවැත්වු සාකච්ඡා ඵල රහිත විය. 1995 ජනවාරි 08 දින යුධ විරාමයක් ප‍්‍රකාශයට පත් විය. මේ අතර සාම සාකච්ඡා පැවැත්වුනු අතර 1995 අපේ‍්‍රල් 19 වන දින ත‍්‍රස්තවාදීන් ති‍්‍රකුණාමලයේ ඇතුල් වරායේ නැංගුරම් ලා තිබුණු ශ්‍රී ලංකා නාවික හමුදාවට අයත් නෞකා දෙකක් විනාශ කළහ. මරාගෙන මැරෙන ත‍්‍රස්තවාදීන් යොදවා මෙය සැළසුම් සහගතව කර තිබුණි. ඉන්පසු තෙවන ඊළාම් යුද්ධය ආරම්භ විය.
නව රජය “සාමය සදහා යුද්ධය” නම් ප්‍රතිපත්තිය අනුගමනය කලේය. ඒ මගින් කැරලිකරුවන් 2000ක් විසින් අත්පත් කරගෙන සිටි යාපනයේ ප්‍රධාන බලකොටු ආපසු ලබාගැනීමේ පරමාර්ථයෙන් විශාල හමුදාවක් යාපනයට යවන ලදී. රජයේ හමුදාවල පළමු කාර්යය වුයේ යාපනය අර්ධවීපය දිවයිනේ සෙසු ප්‍රදේශවලින් වෙන් කිරීමයි. 1995 අපේ‍්‍රල් 28 වන දින පළමුවන ඇව්රෝ ගුවන් යානය ත‍්‍රස්තවාදීන් වෙඩි තබා බිම හෙළන ලදී. මෙහිදී ගුවන් හමුදාවේ ඉතා දක්ෂයෙකු වූ රොජර් වීරසිංහ ඇතුළු පිරිසක් ජීවිතක්ෂයට පත් විය. 1995 අපේ‍්‍රල් 29 වන දින දෙවන ඇව්රෝ යානයද වෙඩි තබා බිම හෙළන ලදී. තුන්වන ඊළාම් යුද්ධයේදී විවිධ ප‍්‍රහාරයන්ට නිරතුරුවම ලක්වූ අතර ඒවායින් ත‍්‍රස්තවාදීන් ද සෙබළුන් ද ඝාතනයට ලක්විය. මෙහිදී රිවිරැස කි‍්‍රයාන්විතය සුවිශේෂී වේ. රිවිරැස මෙ‍‍හෙයුම 1995 ඔක්තෝම්බර් 17 වන දින පලාලි කඳවුරෙන් ආරම්භ විය. අවසානයේදී බි‍්‍රගේඩියර් ජානක පෙරේරා නායකත්වයෙන් යුතු 53 සේනාංකය 1995 දෙසැම්බර් 02 දින යාපනය නගරය අල්ලා ගන්නා ලදී. නිලධාරීන් 16ක් හා සෙබළුන් 337ක් රිවිරැස පළමු පියවරේදී ජීවිතය පූජා කළහ. 1995 දෙසැම්බර් 5 වන දින ශ්‍රී ලංකා ආරක්ෂක ඇමති අනුරුද්ධ රත්වත්තේ උත්සවයක්ද පවත්වා යාපනය බලකොටුව තුළ ජාතික ධජය එසවුයේය. මෙම සටනින් හමුදා භටයින් සහ කැරළි කරුවන් 2500කට ආසන්න ප්‍රමාණයක් මියගොස් 7000 ක් දෙනා තුවාල ලත් බව රජය ඇස්තමේන්තු කර ඇත. රිවිරැස දෙවන අදියරේදී 1996 අපේ‍්‍රල් 19 වන දින තෙන්නමාරච්චි ප‍්‍රදේශය අත්පත් කර ගැනීම අරමුණ විය. 1996 මැයි 02 දා වන විට තෙන්නමාරච්චි ප‍්‍රදේශය මුදාගත් පසු රිවිරැස මෙහෙයුමේ තුන්වන හා අවසාන අදියර 1996 මැයි 15 වන දින දියත් කෙරිණි. 1996 මැයි 25 දින වන විට පේදුරු තුඩුව, වැල්වටිතුරේ, නෙල්ලි අඩි ප‍්‍රදේශ ඇතුළු වඩමාරච්චි ප‍්‍රදේශය හමුදාව මුදවා ගනු ලැබිණ.
right |thumb|සාමය සදහා ගත් උත්සාහයන් right |thumb| 1996 දී රජය නැවත වරක් තවත් යුද්ධයක් දියත් කළේය. බොහෝ ප්‍රචණ්ඩ ක්‍රියා හේතුවෙන් තවත් 200000ක් සිවිල් ජනයා පලා ගියහ. කිලිනොච්චි නගරය (ගිරානික්කෙ) සැප්තැම්බර් මස 29 අත්පත් කර ගන්නා ලදී. 1997 මැයි 13 දින ආණ්ඩුවේ  හමුදාවේ 20000ක් එල්.ටී.ටී.ඊ.ය පාලනය කළ වන්නි ප්‍රදේශය හරහා සැපයුම් මාර්ගයක් විවාත කිරීමට උත්සාහ කළද එය  ව්‍යර්ථ විය.
උතුරේ දරුණු ක්‍රියා මෙසේසිදුවෙද්දී දකුණේ ජනාකීර්ණ නගරවලද, මහජන ප්‍රවාහන සේවාවන් තුළද වන්නි එල්.ටී.ටී.ඊ. ය විසින් බෝම්බ පුපුපරුවා හරින ලදී. මෙයින් සිවිල් ජනතාව සිය ගණනක් මිය ගියහ. 1996 ජනවාරි මාසයේදී එල්.ටී.ටී.ඊ. ය ඔවුන්ගේ අති දරුණු මරාගෙන මැරෙන බෝම්බකරුවන් යොදා ගෙන ශ්‍රී ලංකා මහ බැංකුවට බෝම්බ ප්‍රහාරයක් එල්ල කළ අතර එයින් 90 දෙනෙකු මිය ගොස් 1400ක් තුවාල ලදහ. 1997 ඔක්තෝබරයේදී ඔවුන් ශ්‍රී ලංකාවේ ලෝක වෙළෙඳ මධ්‍යස්ථානයට ප්‍රහාරයක් එල්ල කළ අතර 1998 ජනවාරියේදී ට්‍රක් රථයක ඇටවු බෝම්බයක් පුපුරවා හැර ලෝකයේ අති පුජනීය බෞද්ධ සිද්ධ ස්ථානයන්ගෙන් එකක් වුද බුදුන්ගේ දන්ත ධාතුව තැන්පත් කර තිබෙන්නා වුද ශ්‍රී දළදා මාළිගාවට හානි සිදු කළහ. මෙම බොම්බ ප්‍රහාරයට ප්‍රතිචාර දක්වමින් ශ්‍රී ලංකා රජය එල්.ටී.ටී.ඊ. සංවිධානය තහනම් සංවිධානයක් බවට ප්‍රකාශයට පත් කළ  අතර ලෝකයේ සෙසු රටවලින්ද එසේ කරන ලෙස දැඩි ලෙස ඉල්ලා සිටියේය. මෙය එල්.ටී.ටී.ඊ.යට අරමුදල් රැස්කිරීම සම්බන්ධයෙන් දැඩි ලෙස බලපෑවේය.
1999 දී රජය ‘රණගොස’ මෙහෙයුම ක්‍රියාත්මක කරමින් දකුණු දෙසින් වන්නියට ඇතුලු වීමට උත්සාහ කළේය. හමුදාව ජයග්‍රහන කීපයක් අත්පත් කර ගත්තේය. ඔඩ්ඩුසුඩාන් (ඔත්තන් තුඩුව) සහ මඩු යන ස්ථානයන්හි බලය අල්ලා ගත් නමුත් එල්.ටී.ටී.ඊ.ය එම පෙදෙසින් ඉවත් කිරීමට අපොහොසත් විය. 1990 දී ගෝනගලදී එල්.ටී.ටී.ඊ. ය විසින් සිංහල වැසියන් 50ක් ඝාතනය කරන ලදී.
යාපනය අර්ධද්වීපය සහ වන්නි ප්‍රදේශය අවුරුදු 17ක් තිස්සෙන් වෙන් කෙරෙමින් පැවතුනු අලිමංකඩ හමුදා කදවුර 2000 අප්‍රේල් 22 දින සම්පුර්ණයෙන් එල්.ටී.ටී.ඊය අතට පත් විය. හමුදාව යාපනය අර්ධවීපයේ දකුණු පෙදෙස අල්ලා ගැනිමට “අග්නි කීල” මෙහෙයුම දියත් කළ නමුත් පරාජය විය. එල්.ටී.ටී.ඊ. ය ඔවුන්ගේ  යාපනය දක්වා ඉදිරි ගමන නොකඩවා ගෙන ගිය අතර යාපනය ඔවුන් අතට පත්වේයයි බොහෝ දෙනා බිය වුහ. ‍එහෙත් හමුදාවට එල්.ටී.ටී.ඊ. ආක්‍රමණය සාර්ථකව මැඩ පැවැත්වීමටත් යාපනය නගරයේ බලය අත්පත් කර ගැනීමටත් හැකිවිය.
2002 පෙබරිවාරි මස අත්සන් කළ සටන් විරාම ගිවිසුම 2008 ජනවාරි වන තෙක් පැවතුණි. යුද්ධය නැවත ආරම්භ වන අතර දෙපාර්ශවයම සටන් විරාම ගිවිසුමේ පාර්ශවකරුවන් හැටියට දිගටම සිටියහ. එසේ වවත් 2006 මැදදී ආණ්ඩුවත් එල්ටීටීඊ යත් තරමක මහා පරිමාණ යුද්ධයකට එළඹුනේ සටන් විරාම ගිවිසුමෙන් ඉවත්වන්නේ නැතිවය. මේ නිසා 2006 සහ 2007 වසර වලදී ලංකාවේ යුද්ධය අප‍්‍රකාශිත යුද්ධයක් ලෙස පවතුනි.
උතුර සහ නැගෙනහිර මුදාගැනීමේ මානුෂීය මෙහෙයුම
මෙහි ආරම්භක අවස්ථාව ලෙස 2006 ජූලි 21 වැනිදා ති‍්‍රකුණාමලයෙන් දකුණේ වූ 30,000කට ජනතාවකට ජල සැපයුම අහිමි කරමින් එල්ටීටීඊ ය මාවිල්ආරු ජල දොරටුව වසා දැමුවේ අමානුෂික කි‍්‍රයාවත් සමඟ ය. මේ නිසා ජනාධිපති මහින්ද රාජපක්ෂ රජය 2006 ජූලි 26 දා මාවිල්ආරු මුදා ගැනීමේ මානුෂික මෙහෙයුම ආරම්භ කිරීමත් සමඟ හතරවන ඊලාම් යුද්ධය ආරම්භ විය. ඉන් ඇරඹි මානුෂීය මෙහෙයුම ඉතාමත් තීරණාත්මක විය මෙලෙස ආරම්භ කළ යුද්ධයේදි පෙනුණු දෙයක් නම් ලංකාව මහා පරිමාණ සිවිල් යුද්ධයකට ගමන් කරවීමේ මංසලකුණු සටහන් කළ බවය. මේ වන විට ආණ්ඩුවේ අරමුණු දෙකක් පැහැදිලිය. එල්ටීටීඊ ය යුධමය වශයෙන් පරාජය කර එහි යුධ ශක්තීන් විනාශ කර දාවිඩ ජාතිකවාදී ව්‍යාපෘතියේ නියෝජිතයෙකු හැටියට එල්ටීටීඊ ය නැති කිරීමය. දෙවැන්න සම්පූර්ණයෙන් ම පරාජය කිරීමට නොහැකි වුවත් ලංකාවේ රාජ්‍යයට තව දුරටත් තර්ජනයක් නොවන පරිදි එල්ටීටීඊ ය යුධ හා දේශපාලන වශයෙන් දුර්වල කිරීමය. (උයන්ගොඩ, 2008:06) මෙකී අරමුණු ඇතිව ආරම්භ වූ යුද්ධයේදී ආණ්ඩුව විශ්වාස කළ දෙයක් වූයේ අතීතයේ ද එල්ටීටීඊ ය යුධමය වශයෙන් පරාජය කිරීමට සන්නද්ධ හමුදාවන්ට හැකියාවක් තිබුණ ද කරුණු කිහිපයක් නිසා ඒ අවස්ථාව වැළකී ගිය බවය.
250px|left|thumb|ශ්‍රී ලංකා යුද්ධ හමුදා විශේෂ බළකා රණවිරුවන්
මේ නිසා රාජපක්ෂ ආණඩුව එල්ටීටීඊ යට විරුද්ධව යුද්ධය සැලසුම් කිරීමේදී මූලෝපායන් සකස් කිරීම හා කි‍්‍රයාත්මක කිරීමේ වගකීම හා ස්වාධීනත්වය සම්පූර්ණයෙන් ම ආරක්ෂක අමාත්‍යංශයටත් සන්නද්ධ හමුදා ප‍්‍රධානීන්ටත් භාර දී ඇත
මේ තත්ත්වය තුළ එල්ටීටීඊ ය කල්පනා කලේ යුද්ධය දිග්ගැස්සෙන විට එයින් ඇතිවන මානව අයිති වාසිකම් කඩවීම් හා මානුෂවාදී අර්බුද හේතුවෙන් ආණ්ඩුව ජාත්‍යන්‍තර වශයෙන් හුදකලා විය හැකි බවත් යුද්ධයේ ආර්ථික පිරිවැය වැඩිවීමත් සමඟ ප‍්‍රචණ්ඩ කි‍්‍රයා පැතිරෙන විට ආර්ථිකයට හානි පැමිණ ආණ්ඩුවේ මහජන සහයෝගීතා පදනම අඩු වී යුද්ධය ආර්ථික වශයෙන් නඩත්තු කිරීමට ආණ්ඩුවට නොහැකි වන බවයි. එපමණක් නොව ආර්ථිකයට හානි පමුණුවන නීතියේ පාලනය සහ ප‍්‍රජාතන්ත‍්‍රවාදී කි‍්‍රයාවලිය දුබල කරන යුද්ධයක පසුබිම තුළ දකුණේ දේශපාලන ප‍්‍රතිවිරෝධතා ඇති වීමත් සමඟ යුද්ධය පවත්වාගෙන යාම ආණ්ඩුවට දුෂ්කර වෙද්දී නව බල තුලනයන් ගොඩනැගීමට මූලෝපායික ඉඩකඩ තමාට උදාවේය යන්නය. නමුත් 2006 අවසානයේදී නැගෙනහිර පළාත තුළ කෙරුණු යුද්ධයේ දී නැගෙනහිර පළාත ජය ගැනීමට පහසුවෙන්ම ආණ්ඩුවට හැකි විය.
250px|left|thumb|යුද්ධය නිසා ජීවිතයෙන් වන්දි ගෙවූවන්
යුද්ධය යළි ඇරඹීමත් සමඟ විශාල මානුෂිකවාදී ප‍්‍රශ්න උග‍්‍ර විය. ඒ අතර සිවිල් ජනයාට උන් හිටි තැන් අහිමි වීම, ගේ දොර මෙන්ම ආර්ථික ජීවන රටා අහිම් වීම, සිවිල් වැසියන් යුද්ධයට ගොදුරු වී මිය යෑම, තුවාල ලැබීම, යුද්ධය කේන්දා ගතවී නොමැති කොළඹ වැනි ප‍්‍රදේශවල බෝම්බ පිපිරීම් සිදුවීම, උදාහරණ ලෙස කොටුව බෝම්බ ප‍්‍රහාරය, මේ ආකාරයට සිදු වූ මානව අයිතීන් කඩවීම සම්බන්ධයෙන් දේශීය හා ජාත්‍යන්තර විරෝධය හා බලපෑම් නොසලකා හැරීමට තීරණය කර ඇත. ආණ්ඩුවේ තර්කය වූයේ ‘‘ආණ්ඩුව ඒවාට යටවුවහොත් ඒ මඟින් තම යුධ ප‍්‍රයත්නය අඩාල වන බවයි. මානව අයිතිවාසිකම් හා මානුෂවාදී කරුණු රණවිරුවන් අධෛර්යමත් කරන සහ එල්ටීටීඊ යට සේවය කරන පියවරක් ලෙස ද ආණ්ඩුව හඳුන්වයි. ”ත‍්‍රස්තවාදය පරාජය කිරීමේ” යුද්ධයේ දී මානව අයිතිවාසිකම්වලට වැඩි ප‍්‍රමුඛත්වයක් දිය යුතු නැත යන තර්කය මත ආණ්ඩුව තම ස්ථාවරය සාධාරණය කර ඇත. ’ (උයන්ගොඩ, 2008:15)
200px|right|thumb|තිස් වසරක යුද්ධයේ නිමාව සැමරූ අවස්ථාවක්....
මේ ආකාරයට දශක තුනකට ආසන්න කාලයක් පුරා ලංකාවේ සමාජ දේශපාලනික ආර්ථික මෙන්ම සංස්කෘතික ප‍්‍රපංචයන්ට බරපතල හානි සිදු කළ ත‍්‍රස්තවාදය 2009.05.19 වන දින යුධමය වශයෙන් පරාජය කළේය. එය මුළු ආණ්ඩුව පමණක් නොව රාජ්‍යම ලැබූ ජයග‍්‍රහණයකි.
පින්තූර ගැලරිය
ගොනුව:29jul1987.jpg|ඉන්දු-ලංකා ගිවිසුම-1987 ගොනුව:Peace talk.jpg|ජිනීවා නුවර පැවති සාකච්ඡා-2006 ගොනුව:Mavilaru.jpg|මාවිල්ආරු සොරොව්ව වසා දැමීමත් සමග සිව්වෙනි ඊළාම් යුද්ධයේ ආරම්භය ගොනුව:20070810 1.jpg|යුධ ජයග්‍රහණ ගොනුව:End of terrorism 2.jpg ගොනුව:Sri Lankan Civil war image.jpg ගොනුව:Kebitigallawa.jpg|යුද්ධයේ බිහිසුණු බව ගොනුව:Children death.jpg|යුද්ධයේ බිහිසුණු බව ගොනුව:LTTE Praba end.jpg|එල්ටීටීඊ නායක ප්‍රභාකරන්ගේ අවසානය ගොනුව:Public opinion.jpg|ජනතාව උද්යෝගයෙන් යුධ ජයග්‍රහණය සමරයි..
බාහිර සබැඳි
ප්‍රවර්ගය:ත්‍රස්තවාදය - ශ්‍රී ලංකා
1031
වසර  (රෝමානු සංඛ්‍යා) යනු ජූලියානු දින දසුන ප්‍රකාර,    දිනයකින් ඇරඹෙන  අවුරුද්දක් (බැඳිය විසින් මුළු දින දසුන දක්වනු ඇත) විය.
නුවරගල
නුවරගල ගම්මානය ශ්‍රී ලංකාවේ පොලොන්නරුව දිස්ත්‍රීක්කයේ පිහිටා ඇත. ගම්මානය කෙළවරින් මහවැලි ගඟ ගලාබසින අතර ඉන් එපිට වස්ගමුව ජාතික උද්‍යානය පිහිටා ඇත. ගම වටා පිහිටි සුන්දර කුඹුරු යායවල්ද එ සඳහා ජලය ගෙන යන වාරි ඇලමාර්ගයන්ගෙන්ද සමන්විත වූ මෙම ගම්මානය වටා දමනේවැව, පිහිටි වැව, මැදගම්පිටිය යන ගම්මානයන් ඇත.
බාහිර සබැදි
https://maps.google.com/maps/myplaces?vpsrc=6&ctz=-360&ie=UTF8&ll=7.803997,80.996339&spn=0.001289,0.002642&t=h&z=19
ප්‍රවර්ගය:ශ්‍රී ලංකාවේ නගර සහ ගම්මාන
මාස්පොත ප්‍රාදේශීය ලේකම් කොට්ඨාසය
මාස්පොත ප්‍රාදේශීය ලේකම් කොට්ඨාසය යනු, ශ්‍රී ලංකාවේ, වයඹ පළාතේ,   කුරුණෑගල පරිපාලන දිස්ත්‍රික්කයේ, පිහිටි ප්‍රාදේශීය ලේකම් කොට්ඨාසයකි.
ග්‍රාම නිළධාරි වසම්
අයත් වසම් 33නකි.
ප්‍රාදේශීය ලේකම්වරුන්
වර්තමාන ලේකම්තුමා -
ඩබ්ලිව් එස් සේනාතිස්ස මහතා
මූලාශ්‍ර
ප්‍රවර්ගය:ශ්‍රී ලංකාවේ ප්‍රාදේශීය ලේකම් කොට්ඨාස ප්‍රවර්ගය:කුරුණෑගල පරිපාලන දිස්ත්‍රික්කය
නොර්ෆ් තුවක්කුව
දී අඟල් හතරකින් යුත් පොලියුරෙටැන් ෆෝම් බෝලයකින් ආරම්භ කරන ලදී. මුල් 4 අඟල් පොලුරේටනින් පෙන පන්දම නිවැරදිව හසුරුවන්නට තරම් ප්රමාණවත් නමුත් හානි කිරීමට හේතු විය. මෙම බෝලය මුලින්ම නිකුත් කළේ කුඩා කළු පෙට්ටියක් 1970 දී ඇසුරින් ඇසුරෙනි. ඔබට පහන් දැල්වීම හෝ කැඩීමට නොහැකි විය හැක. ළදරුවන්ට හෝ මහලු අයට හානියක් කළ නොහැක. "
යන ක්ෂේත්රයේ නොසිටින වෙළදපොළ නායකයා හස්බ්රෝ වේ. ඇමෙරිකානු සෙල්ලම් බඩු සමාගම වෙළඳ නාමයේ බලපත්රයක් දරයි. තවමත් අවි ආයුධ හා උණ්ඩය නිෂ්පාදනය කරයි. 1923 දී එක්සත් ජනපද සමාගම ආරම්භ කරන ලද අතර ඉන්පසුව නව්ය නිෂ්පාදන සඳහා බොහෝ සම්මාන ලැබීය; මොපොපොලි, ප්ලේ-ඩෝ සහ මගේ පුංචි පෝනියා, ට්රාන්ස්ෆෝමර් සහ ලිට්ල්ස් පෙට් ෂොප් ඇතුළත් වේ. සම්භාව්ය සෙල්ලම් බඩු වලට අමතරව හස්බ්රෝ ඩිජිටල් ක්රීඩා, විශේෂාංග චිත්රපට සහ වෙනත් ජීවන රටා සඳහා බලපත්ර ලබාදී ඇත. තිරසාරත්වය හා සදාචාරමය මාර්ගෝපදේශ වලට අනුකූල වීම සඳහා සමූහය විසින් දැනටමත් සම්මාන රැසක් දිනා ඇත. ලොව පුරා රටවල් 40 කට අධික සංඛ්යාවක් සේවය කරන ආසන්න වශයෙන් 5,000 ක් සේවය කරති. දිගුකාලීන සාර්ථකත්වයේ කතාවෙන් පසුව වුවද 2017 දී හස්බ්රෝ වාර්තාගත වසරක් බවට පත්විය. වෙනත් බොහෝ දේ අතර, සාර්ථක මෙන්ම මගේ කුඩා පොනි චිත්රපටි දායක විය. ඉදිරියේදී තවත් ව්යාපෘති ගණනාවක් සැලසුම් කර ඇත.
මහකුරු අකුරුවල වෙළඳ නාමය සහිත යනු ලියාපදිංචි වෙළඳ ලකුණක් වන අතර එය හස්බ්රෝ නිෂ්පාදන සඳහා පමණක් භාවිතා කළ හැකිය.
සෙසු සෙල්ලම් බඩු නිෂ්පාදකයන්ට පිහිනන තුවක්කුව සඳහා සෙල්ලම් බඩු සඳහා සමාන මූලධර්මය සමඟ කටයුතු කරයි, නමුත් ඒවා තුවක්කුව ලෙස අදාළ නොවේ. මුල්ම අදහස වූයේ පාකර් බ්රදර්ස් විසින් දශකයේ මුල් භාගයේදීය. ඔවුන් පළමුවැනි නෙරිෆ් බෝල, වොලිබෝල් හෝ පාපන්දු හා පාපන්දු මත ආකෘතිගත කරන ලදී. වසර ගණනාවක් පුරා පවුලේ ව්යාපාරයේ ඉහළ කළමනාකාරිත්වයේ සමහර ව්යුහාත්මක වෙනස්කම්වලට ලක්ව ඇත. 1991 වර්ෂයේ සිට එය හස්බෝර් වලට අයත් වේ. එමෙන් ම මන්දාකිණියේ ප්රබල ව්යාප්තිය හා නර්ෆ් බ්ලේස්ටරය පුරා ව්යාප්ත වීම මෙන්ම සුපර් සොයිකර් ජල පිස්ෙතෝල නිෂ්පාදනය කරන ලදි. පළමු NERF සන්නාමය හඳුන්වාදීමේ මුල් සාර්ථකත්වයත් සමග දශකයේ ප්රධාන දශකයක් බවට පත්වූ අතර අද වන විට ඒවා අලෙවි කර ඇති සඳහා පදනම සකස් කර ඇත.
පිළිබඳ කතාව
එය නොෆෙඩ් හෝ කිසිවක්, නොර්ෆ් හෝ කිසිවක්, ජනප්රිය සෙල්ලමක් වන සම්භාව්ය සටන් පාඨයකි. පෝරම් බළලුන්ට ආයුධ සඳහා වූ අදහස වූයේ පාකර් බ්රදර්ස් ය. සිට එක්සත් ජනපදයේ සිට සෙල්ලම් බඩු නිෂ්පාදනය කර ඇත. වඩාත් ප්රසිද්ධ වන්නේ මොෝපෝපොලි, අවදානම්, ක්ලුවෙඩෝ, බෝප් එය සහ තවත් බොහෝ දේ. පුවරු කී්රඩා සහ ජිග්සෝ ප්රහේලිකා පමණක් නොව, දශක ගණනාවකට වඩා පුළුල් හා පුළුල් ලෙස පැතිරුණු විවිධාකාර වූ විවිධ වර්ගයේ භාණ්ඩයක් සතු භාණ්ඩයකි. වරක් පවුලේ ව්යාපාරයක් ලෙස ආරම්භ කළ සමාගම අද දින හස්බෝර්හි මව් සමාගමට අයත් වේ. පළමු නෙර්ල් බෝලය ඉදිරිපත් විය. මීට වසරකට පෙර අභ්යන්තර ගෘහ නිර්මාණ සඳහා ඉදිරිපත් කරන ලද වොලිබෝල් ක්රීඩාවක් වන රෙනන් ගයර් පාර්ක් බ්රෝස් විසින් ඉදිරිපත් කරන ලදී. අන්තිමේදී, ෆෝම් ප්ලාස්ට් එකට පමණක් මිලිමීටර් ක් පළමුවන පොලියුරේටීන් බෝලය වෙත ගෙන ආවා. ලාම්පු සහ ජනේලවලට හානි කළ නොහැකි වූ හෝ වැඩිහිටි පුද්ගලයින්ට සහ ළදරුවන්ට තුවාල විය හැකි බව එම ප්රචාරණ වැඩසටහන අවධාරණය කලේය. 1990 දශකය තුළ හස්බොරේ කළමනාකරණය භාර ගන්නා ලද අතර තවත් නිෂ්පාදන මූලධර්මය අනුව හඳුන්වා දෙනු ලැබීය. පෝම් බෝම්බ සහිත බහුලව භාවිතා වන බොහෝ දෙනා සිතනවා වුවද, සන්නාමයේ ජල තුවක්කු ලෝක ප්රසිද්ධයි. සුපර් සොකායර් විවිධ වර්ග වල මෙන්ම ලෙස වෙනස් වේ. නෙරිෆ් ස්පෝර්ට්ස්, මෘදු ද්රව්ය වලින් සාදන ලද විවිධ ක්රීඩා බෝල ඇතුළත් වේ. නර්ෆ් බ්ලස්ටස් සෙල්ලම් තුවක්කු යොමු කරයි. එසේම, ඩිජිටල් යුගයට ගැලපෙන ඩිජිටල් ක්රීඩා සහ දිගු මත සමාගම කටයුතු කරයි. ක්රීඩාවේ නව හැකියාවන් විවෘත කිරීම මෙන්ම, උදාහරණයක් ලෙස, කැමරා ආයුධ බවට ඒකාබද්ධ වේ. වර්තමානයේ, වඩාත් ජනප්රිය ප්රහාරක එලයිට්, ඩාර්ට් ඩේ, වොර්ටෙක්ස් සහ සෝමි වර්නනය ඇතුලු විවිධාකාර මාලාවක් දොළොස් දහසක් තිබේ.
ගැහැණු ළමයින්ට හෝ ස්ටාර් වෝස්, හෝ ට්රාන්ස්ෆෝමර් මර්චන්ඩි වැනි වැනි වඩාත් නිශ්චිත වර්ගයන්. සිට එල්ටීටි ඩාර්ට්ස් පතුරම් සඳහා වන ප්රමිතිය හා විවිධ මාදිලි සමඟ අනුකූල වේ.
ඉලක්කම්, දත්ත, නර්ෆූ තුවක්කු පිළිබඳ තොරතුරු
හි සංවර්ධනය දෙස බැලීමේදී සිත් ඇදගන්නා කරුණු සහ සංඛ්යා තොරතුරු ඉදිරිපත් කරයි. වසරේ සාර්ථකත්වයේ කතාව ආරම්භය ලෙස සැලකේ. පළමුවන නිශ්පාදනය වූයේ පෙන රෙදිවලින් වොලිබෝල් විය. දශකයේ දී ක්රීඩා තරග මාලාවේ ප්රසාරණය නව නිෂ්පාදන වර්ග සමග ආරම්භ විය. ගණන් වලදී ප්රසිද්ධම වාණිජ සටන් පාඨය වන නර්ෆ් හෝ නෝතන් යනුවෙන් නම් කර ඇත. මෙය බොහෝ පරම්පරා ගණනාවක් සඳහා සන්නාමයට උපකාර කර ඇති අතර, තවමත් තරුණ හා පැරණි එකට විනෝදජනක කරයි. දී සෙල්ලම් බඩු ආයුධ හඳුන්වා දීමත් සමඟම 90 දශකයේ වැදගත් දශකයක් වේ. දැන් හස්බ්රෝට අයත් වන සමූහයේ විවිධ වෙනස්කම් තිබියදීත් ඇමරිකානු සමාගමට වසරකට ඩොලර් මිලියන ක් පමණ වාර්තාගත කළ හැකිය. මුලදී නෙර්ෆ් බෝල නැවතුණු අතර, පළමු වසර මුලදී පිටපත් මිලියන ක් පමණ විකුණන ලදී.
නර්ෆ් විසින් ක්රීඩා ලෝලීන්ගේ විශේෂ පරතරය ඉෂ්ට කර ඇති අතර ඉක්මනින් එය ජනප්රිය වෙළෙඳ නාමයක් බවට පත්විය හැකිය. නෙරිෆ් පාපන්දු සමාගම තවමත් සමාගමේ ජනප්රිය බෝලයකි. කුමක්
ක්‍රිස් වෝක්ස්
ක්‍රිස්ටොෆර් රොජර් වෝක්ස් (උපත 2 මාර්තු 1989) යනු එංගලන්තය වෙනුවෙන් සියළු ආකෘතීන් සඳහා ජාත්‍යන්තර තරගයන්හී ක්‍රීඩා කරන ඉංග්‍රීසි ක්‍රිකට් ක්‍රීඩකයෙකි. දේශීය ක්‍රිකට් තරගයන්හී ඔහු නියෝජනය කරන්නේ වොරෙක්ෂයර් වන අතර, විස්සයි20 තරග වලදී, ඉන්දියානු ප්‍රිමියර් ලීගය තුල කොල්කොටා නයිට් රයිඩර්ස්, රෝයල් චැලෙන්ජර්ස් බැංගලෝර් සහ දෙල්හි කැපිටල්ස් වැනි බහු ආකාර ලීග සඳහා ක්‍රීඩා කර ඇත.
වෝක්ස් විසින් තමන්ගේ එක් දින ජාත්‍යන්තර (එදිජා) සහ විස්සයි20 ජාත්‍යන්තර (වි20ජා) මංගලාවතරණ සිදු කලේ 2011 වසරෙහිදී වන අතර, ටෙස්ට් මංගලාවතරණය 2013 වසරෙහිදී සිදු කලේය. 2019 ක්‍රිකට් ලෝක කුසලානය සහ 2022 වි20 ලෝක කුසලානය දිනා ගත් එංගලන්ත කණ්ඩායම් වල ඔහු සාමාජිකයෙක් විය.
දකුණු-අතින් පිත්ත හසුරුවන සියළු-ඉරියව් ක්‍රීඩකයෙක් වන වෝක්ස්, වේග- මධ්‍ය වේග පන්දු යවයි.
ශිවගේ හිස
ශිවගේ හිස යනුවෙන් හැඳින්වෙන්නේ වැලිගල් පාෂාණයෙන් නිමවන ලද ශිව දෙවියන්ගේ ප්‍රතිමාවක හිස කොටසකි. මෙම ශිව දේව ප්‍රතිමා හිස ක්‍රි.ව. 10වන සියවසේ වියට්නාමයේ නිර්මාණය වූවකි. මෙම ප්‍රතිමාවේ උස සෙන්ටිමීටර 40ක් පමණ වේ. එහි පළල සෙන්ටිමීටර 21.9 වන අතර, සෙන්ටිමීටර 44.5 පමණ දිගින් යුක්ත වේ. හින්දු ආගමේ ප්‍රධාන දෙවිවරුන් තිදෙනාගෙන් අයෙකු ලෙස ශිව සැලකේ. ශිව, විෂ්ණු සහ බ්‍රහ්ම යන ත්‍රිත්ව දෙවිවරුන් එක්ව ගත් විට ත්‍රිමූර්තිය ලෙස හැඳින්වේ. මෙම දෙවිවරුන් තිදෙනා විශ්වයේ ශ්‍රේෂ්ඨතම දෙවිවරුන් තිදෙනා බවත්, විශ්වයේ නිර්මාතෘවරුන් ලෙසත් හින්දු පුරාණෝක්තිවේදයේ පිළිගැනේ. මෙවන් ආකාරයේ වැලිගලින් නිර්මාණය කරන ලද ශිව ප්‍රතිමා මධ්‍යම සහ දකුණු වියට්නාමයේ චම්ස් රාජධානි යුගයේ හින්දු දේවාලවල සුලබව දක්නට ලැබිණි.
විස්තරය
ශිව හින්දු ආගමේ එන ප්‍රධාන දෙවිවරුන් තිදෙනාගෙන් අයෙකි. අනෙක් ප්‍රධාන දෙවිවරුන් දෙදෙනා වන බ්‍රහ්ම, විෂ්ණු සමග ශිව එක්ව ගත්කළ ත්‍රිමූර්තිය ලෙස හැඳින්වේ. විනාශයට අධිපති දෙවියා ද වන ශිව නිර්මාණකාරී දෙවියකු ද වේ. ඉන්දියානු ජනයා අතර වඩාත්ම වන්දනාවට පාත්‍ර වූ දෙවිකෙනකු වන ශිව වෛදික යුගයේ සිටම හින්දු ජනයාගේ ගෞරවයට පාත්‍ර වී ඇත. ශිව දෙවියා ප්‍රධාන දෙවියා ලෙස සලකා ඇදහීම සිදුකරන හින්දු ආගමේ ශාඛාව ශෛව ආගම ලෙස හැඳින්වේ. ශිව දෙවියන්ගේ භාර්යාව වන්නේ පාර්වතී දෙවඟන ය. ශෙව ආගමේ ඉහළම දෙවියා ලෙස සැලකෙන ශිව විශ්වයේ නිර්මාපකයා ලෙස ද සැලකේ. ශිවගේ නර්තනය සමග විශ්වයේ ආරම්භය, පැවැත්ම සහ විනාශය රඳා පවතින්නේ යැයි හින්දු පුරාණෝක්තිවේදයේ සඳහන් වේ. ඇතැම් අවස්ථාවන්හි ‍බුද්ධාගම තුළ ද ශිව සංකල්පය දැකගත හැක. එහි දී බුද්ධාගමේ ඇතැම් ගුරුකුල තුළට අනුවර්තනය කරන ලද ශිව දිව්‍යමය රාජධානියක වෙසෙන ශාන්තුවරයකු ලෙස දක්වා ඇත. මහායාන බුදු දහම තුළ ශිව බුදුන්ට අධර වූ දිව්‍යමය සාන්තුවරයකු ලෙස දක්වා ඇත. ක්‍රි.ව. 10වන සියවසේ මැද කාලයේ පමණ නිර්මාණය වන්නට ඇතැයි සිතිය හැකි මෙම ශිවගේ හිස නිරූපිත ප්‍රතිමාව වියට්නාමයෙන් සොයාගැනුණකි. මෙය වියට්නාමයේ චම්ස් රාජධානි යුගයට අයත් යැයි සැලකේ. මෙය වැලිගලින් නිර්මාණය කොට ඇත. සෙන්ටිමීටර 40 පමණ උසකින් යුක්ත වන මෙහි පළල සෙන්ටිමීටර 21.9 කි. එහි දිග සෙන්ටිමීටර 44.5 පමණ වේ. 2014දී එක්සත් ජනපදයේ නිව් යෝක්හි මෙට්‍රොපොලිටන් කලා කෞතුකාගාරය විසින් මෙම ප්‍රතිමාව මිලට ගන්නා ලදී. මෙහි ශිව අලංකාර උසැති කිරුළක් පැළඳ සිටින අතර, මුහුණෙහි මඳ සිනහවක් දක්නට ඇත.
පර්සි ජැක්සන්
පර්සියස් “පර්සි” ජැක්සන්, රික් රයෝඩන්ගේ පර්සි ජැක්සන් සහ ඔලිම්පියානුවෝ කතා මාලාවේ කථකයා සහ ප්‍රධාන චරිතය ලෙසින් හමුවන ප්‍රබන්ධ චරිතයකි. එමෙන්ම එහි අනුබැඳි (sequel) කතා මාලාව ඔලිම්පස්හි වීරයෝහි ප්‍රධාන චරිත සත් දෙනාගෙන් අයෙක් වන මොහු එහි අතරමං වූ වීරයා හැර අනෙක් සියලුම පොත්වල දී හමු වේ. ඔහු The Trials of Apollo කතා මාලාවේදී ද සඳහන් වන අතර Camp Half-Blood Chronicles කතා මාලා ත්‍රිත්වයේම පෙනී සිටින චරිතයන් කිහිපයෙන් එක් අයෙකි. රයෝඩන්ගේ ග්‍රීක-රෝම/ඊජිප්තු හරස්-මාරු (cross-over) කතා එකතුව Demigods and Magiciansහි ප්‍රධාන චරිතයක් සහ කථකයෙකු ලෙසත් දැකගත හැකි මෙම චරිතය Percy Jackson’s Greek Gods සහ Percy Jackson’s Greek Heroes කථකයා ලෙසින් තවදුරටත් පෙනී සිටියි.
නිර්මාණය සහ සංකල්පය
පර්සි ජැක්සන් චරිතයේ නිර්මාණය සිදු වන්නේ රික් රයෝඩන් ඔහුගේ පුතණුවන් වෙනුවෙන් කතා නිර්මාණය කිරීමත් සමඟ ය. රයෝඩන් පවුලේ පළමු පුත්‍රයා වන හේලි රයෝඩන් 2002 වසන්තයේදී ඌණ-අවධාන/අධික්‍රියාකාරීත්වය (ADHD) සහ වචන අන්ධතාවය යන ආබාධවලින් පෙළෙන බවට හඳුනාගනු ලැබෙයි. දෙවන ශ්‍රේණියේ ග්‍රීක ප්‍රවාද පිළිබඳව ඉගෙනුම ලබන හේලි එම ප්‍රවාද පදනම් කරගනිමින් කතා කියාදෙන ලෙස පියාගෙන් ඉල්ලා සිටියි. රයෝඩන්ගේ ග්‍රීක ප්‍රවාද කතා අවසන් වද්දී තරුණ හේලි, පැරණි ප්‍රවාදාත්මක චරිත සහ නූතන චරිත එක් කරමින් නව කතාවක් ගොඩ නගන ලෙස තම පියා හට යෝජනා කරයි. මෙම අදහස සියුස්ගේ අකුණු සරය සොයා එක්සත් ජනපදය හරහා ගවේෂණයක යෙදෙන පර්සි ජැක්සන් නම් ප්‍රබන්ධාත්මක චරිතය මුලින් ම නිර්මාණය වීමට මග පාදයි. ඉන්පසු හේලි එය නවකතාවක් ලෙසින් ලිවීමට තම පියා දිරිමත් කරන අතර රික් රයෝඩන් තමන්ගේ මධ්‍යම පාසල් ශිෂ්‍යයන්ගේ ද ආදානයන් සමග පර්සි ජැක්සන් සංකල්පය ප්‍රකාශකයන් වෙත රැගෙන යයි. පර්සි ජැක්සන් චරිතයේ උපත සිදු වන්නේ එසේ ය.
චරිතය
කතාමාලාවේ දී, පර්සි ජැක්සන් චිත්‍රණය වන්නේ උපදෙවියෙකු ලෙසින් වන අතර ඔහු, මනුෂ්‍ය කාන්තාවක වන සැලී ජැක්සන් සහ ග්‍රීක දෙවි පොසෙයිඩන්ගේ පුත්‍රයෙකි. ඔහුට ද ඌණ-අවධාන/අධික්‍රියාකාරීත්වය සහ වචන අන්ධතාවය යන ආබාධ ඇති අතර එය හේතුව වන්නේ ඔහුගේ සහජ "රණබිමේ බුද්ධිය"ත් ඔහුගේ මනස පෞරාණික ග්‍රීක කියැවීම සඳහා හැඩ ගැසී තිබීම බව පැවසෙයි. පර්සිගේ උපන්දිනය ලෙසින් සඳහන් වන්නේ අගෝස්තු 18 දින යි. "අකුණු හොරා" හෙවත් ඔහුගේ මුල් ම පෙනීසිටීමේ දී ඔහු 12 හැවිරිදි ය.
පෙනුම
පර්සි ජැක්සන් පෙනුම කඩවසම්, අවුල් වූ තද කළු හිසකෙස්, "මධ්‍යධරණි" සමක් සහ ඔහුගේ පියා පොසෙයිඩන්ගේ මෙන් මුහුදු කොළ පැහැති ඇස් සහිතව විස්තර කෙරේ. ඔහුගේ පෙනුම මව විසින් ඔහුගේ පියා පොසෙයිඩන් හටද, හේසල්(මිතුරියක්) විසින් රෝම දෙවියෙකු හට ද සමාන කරයි.
හැකියා
බොහෝ උපදෙවියන් මෙන්, පර්සි හට ද ඌණ-අවධාන/අධික්‍රියාකාරීත්වය සහ වචන අන්ධතාවය යන ආබාධවලින් පෙළෙන අතර එයට පිළිවලින් ඔහුගේ රණබිමේ සහජ බුද්ධියත්, ඉංග්‍රීසි වෙනුවට පෞරාණික ග්‍රීක කියැවීමට හුරු වූ මනසත් හේතු වී තිබේ. අර්ධ-ලෝහිත කඳවුරේ පුහුණු වීමෙන් පසුව ඔහු ග්‍රීක සටන් ශෛලියක් ගොඩනගා ගන්නා අතර (එය නව රෝමානුවන් විසින් පුරෝකථනය කළ නොහැකි සටන් ශෛලියක් ලෙස හඳුන්වයි) අග්‍රගණ්‍ය කඩු සටන් ශිල්පියෙකි. ස්ටයික්ස් ගඟෙහි ස්නානය කිරීමෙන් පසුව පර්සි හට අකිලිස්ගේ ශාපය, සිරුර සම්පූර්ණයෙන්ම වාගේ විනාශ කළ නොහැකි තත්වයක්, හිමි වේ. ඔහු නව රෝමයට පා තැබීමත් සමග ඒ වටා දිවෙන කුඩා ටයිබර් නදියේදී එම ශාපය සේදී බල රහිත වෙයි. තවදුරටත්, ඔහුට ඔහුගේ අර්ධ-ලෝහිත කඳවුරේ මිතුරා, ග්‍රෝවර් සමග “සහකම්පන සම්බන්ධයක්” තිබේ.
පොසෙයිඩන්ගේ පුත්‍රයෙකු මෙන්ම “ලොකු තුන්කට්ටුවේ” දරුවෙකු ලෙස, පර්සි අනෙක් උපදෙවියන්ට සාපේක්ෂව අතිශයින් ම බලවත් ය. එමෙන්ම ඔහුට තම පියාගේ විෂයන් කෙරෙහි යම් තරමක ආධිපත්‍යයක් ද හිමි වේ. පර්සි, ජලය සහ ජලජ සම්පත් හැසිරවීම, ජලය ආසන්නයේ දී වැඩිදියුණු වූ කායශක්තිය සහ ජවය, දිය යට ශ්වසනය කිරීම, රුවල් නෞකා මනසින් පාලනය කිරීම, සාගර ජීවීන්, අශ්වාකාර සතුන්, ජල අප්සරාවන් සමග මානසික සන්නිවේදනය මෙන්ම කුඩ ප්‍රමාණයේ භූකම්පන සහ සුළිකුණාටු නිපදවීම ආදි අර්ධ-දේවමය හැකියාවන් ත්‍යාග වී ඇත. ජලය පර්සි වෙත ගින්නෙන් සහ ආබාධවලින් ආරක්ශාවක් ලබා දෙයි. පර්සිගේ සියලුම හැකියාවන් ඔහුගේ පියාගේ ප්‍රවාදාත්මක හැකියාවන් හා සම්බන්ධ ය.
වැඩිදුර තොරතුරු සඳහා...
ප්‍රවර්ගය:Category:අර්ධ-ලෝහිත කඳවුරේ චරිත ප්‍රවර්ගය:Category:ප්‍රබන්ධාත්මක විරුවන් ප්‍රවර්ගය:Category:ජල පාලන බලය සහිත ප්‍රබන්ධාත්මක චරිත ප්‍රවර්ගය:Category:ප්‍රබන්ධාත්මක ග්‍රීක වීරයෝ ප්‍රවර්ගය:Category:ප්‍රබන්ධාත්මක ප්‍රවර්ගය:Category:සාහිත්‍යයේ එන තරුණ චරිත __INDEX__
ජෝන් ලොගී බෙයාඩ්
රූපවාහිනී අත්හදා බැලීම්
රූපවාහිනිය කීපදෙනෙකුගේ සොයා ගැනීම්වල ප්‍රතිඵලයක් වුවද වඩා ඉහළ දියුණුවක් මේ ක්ෂේත්‍රය තුළ ඇති කළ පුද්ගලයන් අතර මුල් ආරම්භකරුවෙකු ලෙස මොහුගේ නම ඉතිහාස ගතවනු ඇත. පරාවර්තිත ආලෝකයක් තුළ අඩු හඬ ස්වරූපයක් යටතේ චංචල වන සජීව ඡායාරූප ප්‍රතිබිම්බයන් නිෂ්පාදනය කිරීමේ ගෞරවය ඔහුට හිමි වේ. අනෙකුත් නිර්මාණකරුවන්ට මෙවැනි සොයා ගැනීමක් කිරීමට අපහසු වුවද ජෝන් ලොගී බෙයාර්ඩ් සිය ඡායාරූප විද්‍යූත් තාක්ෂණය හා සංඥා පද්ධතීන්ගේ තත්ත්වයන් දියුණු කරමින් විද්‍යූත් ඡායාරූප හා රූප විශාල කරණ වීඩියෝ භාවිතයෙන් මෙම නිර්මාණය සිදුකර ඇත.
රූපවාහිනී පද්ධතිය දියුණූ කිරීම සඳහා 1924 දී ඔහු ගත් පළමු උත්සාහයේදී ඔහුගේ පරීක්ෂණ සඳහා නිප්කොව් තැටි (Nipkow disk) භාවිතා කළ අතර ඒ පිළිබඳ එළිදැක්වීමක් Radio Times මඟින් කරන ලදී. එසේ කරන ලද්දේ සම යාන්ත්‍රිකව සම කාර්ය රූපවාහිනී ක්‍රමය මගින් අඳුරු සේයාවේ ප්‍රතිබිම්බය විකාශනය කරමිනි. මේ විකාශනය කරන ලද්දේ ලන්ඩන්හි පිහිටි සිය විද්‍යාගාරයේදී තම නලියන අතැඟිලි වලින්මය. ප්‍රථම වරට මහජන දර්ශනයක් සඳහා අඳුරු සේයා ප්‍රතිබිම්බයන් රූපවාහිනී මගින් විකාශනය කළේ 1925 මාර්තු 25 ලන්ඩන්හි පිහිටි සෙල්ප්‍රිඩජස් දෙපාර්තමේන්තු ගොඩනැගිල්ලේදීය.
1925 ඔක්තෝම්බර් 02 දින ඔහුට සිය විද්‍යාගාරයේදී ඉතා සාර්ථකව පළමු රූපවාහිනී පින්තූරය අඩු ස්වරයකින් යුක්තව විකාශනය කිරීමට හැකිවිය. එහිදී තත්පරයට පින්තූර 05 ක් ලැබෙන සේ සිරස් රේඛා 30 න් සියුම් ලෙස ලබා ගත් ප්‍රතිබිම්බයක් වන එහි ව්‍යාජ වූ තුන්වාදියෙකුගේ හිසකුත් සමග විය.එය “ස්ටුකි බිල්” (“Stooky Bill”) යන අනවර්ථ නාමයෙන් හැඳින්වුණි.එම පරීක්ෂණ අවස්ථාවේදීම පහළ මාලයට ගිය බෙයාර්ඩ් විසින් එහි සේවය කළ විසි හැවිරිදි විලියම් එඩ්වඩ් ටෙයින්ටන් කැටුව විත් මිනිස් රූපයක් කෙසේ විකාශනය වෙයිද යන්න පරීක්ෂණය කරන ලදී. ඒ අනුව සම්පූර්ණ හඬකින් විකාශය වූ පළමු මිනිස් ප්‍රතිබිම්භය ලෙස විලියම් එඩ්වඩ් පත්වුණි.
රූපවාහිනී සම්ප්‍රේෂණය
1927 දී ජෝන් ලොගී බෙයාඩ් විසින් “දිගු-දුර රූපවාහිනී තරංගයක්" සැතපුම් 438 දිග දුරකථන මාර්ගයක් ඔස්සේ ලන්ඩන් හා ග්ලාස්ගෝ(Glasgow) අතර සම්ප්‍රේෂණය කරන ලදී.ඒ අනුව බෙයාඩ් ලොව පළමු දිගු-දුර රූපවාහිනි දර්ශනය, සම්ප්‍රේෂණය කරන ලද්දේ ග්ලාස්ගෝ කේන්ද්‍රස්ථානයේ සිට කේන්ද්‍ර හෝටලය (central Hotel) කරා.ය අනතුරුව ඔහු බෙයාඩ් රූපවාහිනී ප්‍රවර්ධන ආයතනය පිහිට වූ අතර, 1928 දී අත්ලාන්තික් සාගරය හරහා ලන්ඩන් සිට හාට්ස්ඩාලේ දක්වා ප්‍රථම රූපවාහිනි සම්ප්‍රේෂණයත් නිව්යොක්හිහා ප්‍රථම BBC රූපවාහිනී වැඩසටහන් සම්ප්‍රේෂණයත් සිදුකළේය. 1929 නොවැම්බර්හිදී ප්‍රශයේ බර්නාඩ් කාටන් සමඟ  එක්ව ඔහු එරට පළමු රූපවාහිනී ආයතනය වන "රූපවාහිනී බෙයාඩ් නාටන් (Télévision-Baird-Natan )" ආයතනය ඇති කළේය. "එප්සොම් ඩර්බි" (Epsom Derby) නම් පළමු සජීවි වැඩසටහන 1931 දී විකාශය කිරීමටද ඔහු පුරෝගාමී විය.එමෙන්ම ඔහු 1930 දී "ලන්ඩන් කොලීසියම්", "බර්ලින්", "පැරිස්" හා "ස්ටොක්හොල්ම්" හිදී අඩි 2 x 2 ප්‍රමාණයේ රූප රාමුවක් රූපවාහිනී ශාලා පද්ධතියක ප්‍රදර්ශනය කළේය. 1939 වන විට ඔහු තම ශාලා ප්‍රක්ෂේපණ පද්ධතිය බොක්සිං ක්‍රීඩා තරඟයක් පෙන්වීමට හැකි අයුරින් අඩි 15 x අ 12 රූප රාමුවක් වන පරිදි වැඩි දියුණු කර සිටියේය.
අයිසැක් ෂොන්බර්ග් යටතේ අලුතින් පටන් ගත් EMI - මාර්කෝනි( RCA හා ව්ලැද්මීර් ස්වොරියකින්ගේ බලපත්‍රවලට පරිශීලනයටද ඉඩකඩ ලබාදී තිබිණි) ආයතනයේ ඉලෙක්ට්‍රොනික රූපවාහිනී පද්ධතිය හා බෙයාඩ් රූපවාහිනී පද්ධතිය ප්‍රතිස්ථාපනය කරන ලදී. එසේම ෆිලියෝ T. ෆැන්ස්වරක්ගේ ඉලෙක්ට්‍රොනික රූප උපකරණ,පරිශීලනය කිරීමට( බලපත්‍ර සම්මුතියක ආධාරයෙන්) බෙයාඩ් ආයතනයට අවස්ථාව ලැබිණි.කෙසේ වුවත් මෙම රූප විච්ඡේදක කැමරාව ආලෝක සංවේදීතාවයෙන් තොර වූ අතර, එයට වැඩි දීප්තියක්ද අවශ්‍ය වුයේය.
බෙයාඩ් විසින් ඉලෙක්ට්‍රොනික රූපවාහිනී ක්ෂේත්‍රයට ඉමහත් දායකත්වයක් දැක්වීය.පාට පෙරනයක් සවිකල කවයක් ඉදිරියෙන් වූ කැරකෙන කැතෝඩ කිරණ නලයක් ආධාර කරගනිමින් වර්ෂ 1939 දී, ඔහු විසින් වර්ණ රූපවාහිනී දර්ශන පෙන්වන ලදී. පසුව මෙම ක්‍රමය ඇමරිකාවේ CBS හා RCA මඟින් ද ට ගැනිණි. 1944 අගෝස්තු 16 වැනි දින ඔහු ලොව ප්‍රථම සම්පූර්ණ ඉලෙක්ට්රොනික වර්ණ රූපවාහිනී දර්ශනයපෙන්වන ලදී. ඔහු තීරු 600 වර්ණ පද්ධතියකින් ය යුත් රූපයක් නිර්මාණය කිරීමට 6 වරක් ප්‍රස්තාර කරන (scanning) ත්‍රිත්ව-වියමනක් (triple interlacing) යොදාගන්නා ලදී. 1943 දී ඇතිවූ  යුද්ධයෙන් පසුව නැවතත් රූපවාහිනී සම්ප්‍රේෂණ සිදුකිරීම පිළිබදව සොයාබැලීම සඳහා හැන්කී කොමිටිය පත්කරන ලදී. බෙයාඩ් විසින් තමන්ගේ තීරු 1000 ටෙලික්‍රෝම් ඉලෙක්ට්‍රොනික වර්ණ පද්ධතිය, යුද්ධයෙන් පසු රූපවාහිනී සම්ප්‍රේෂණ සිදුකිරීමේ සම්මතය බවට පත්කරගන්නා ලෙස හැන්කී කොමිටියට ඒත්තු ගැන්වීය. හැන්කී කොමිටියේ සැලසුම් සියල්ලම පාහේ පාර්ශ්විකව යුද්ධයෙන් පසු අඩපණ විය.ඒ ඒවා නැවත ප්‍රතිසංස්කරණය අභියෝගයක් වීම නිසාය.එහෙත් මොනොත්රෝම් 405-තීරු සම්මතය 1985 දක්වා සමහර ප්‍රදේශවල දිගටම පැවතිණ. දශක 3 කින් පසුව 625-තීරු පද්ධතිය 1964 දී හඳුන්වා දුන් අතර 1967 දී PAL වර්ණ පද්ධතිය හඳුන්වා දෙන ලදී.
ප්‍රථම මහජන ප්‍රදර්ශනය
ඔහු 1928 ජූලි 3 වැනිදා ලෝකයේ ප්‍රථම වර්ණ සම්ප්‍රේෂණය ප්‍රදර්ශනය කළේය. මේ සඳහා ඔහු සම්ප්‍රේෂණ හා ප්‍රතිග්‍රාහක කෙළවරවල පරිලෝකනය කිරීමේ තැටි දඟර උපකරණ 3 ක් පමණ යොදා ගත් අතර එක් එක් දඟරය වෙනස් ප්‍රාථමික වර්ණවල පෙරහනක් සමඟ විය.ප්‍රතිග්‍රාහක අන්තයෙහි ආලෝක ප්‍රභව තුනක් හා ඒවායේ දීප්තිය විචල්‍ය කිරීමට කොමියුටේටරයකින් ද යුක්ත විය. එම වර්ෂයේ දීම ඔහු ත්‍රිමාණේක්ෂ රූපවාහිනී දර්ශන නිරූපණය කළේය. 1932 දී අධි කෙටි තරංග සම්ප්‍රේෂණය නිරූපණය කළ පළමු වැන්නා බවට ද ඔහු පත්විය.
ප්‍රවර්ගය:රූපවාහිනී
ශ්‍රී ලංකාවේ පැරණි බිතු සිතුවම්
ශ්‍රී ලංකාවේ පැරණි බිතු සිතුවම් පිළිබඳ සාකච්ඡා කිරීමේදී එහි අතීතය පිළිබඳව විමසීම වැදගත් වේ.මූලිකව ශ්‍රී ලංකාවේ පැරණිම බිතු සිතුවම් ලෙස සලකනු ලබන්නේ දැනට වැදි ජනතාව චිත්‍ර ලෙස සළකනු ලබන චිත්‍ර වේ.මෙකී චිත්‍ර ප්‍රාග් ඓතිහාසික චිත්‍ර ලෙස ද හැඳින්වෙන අතර ප්‍රධාන වශයෙන් මේවා දිවයින පුරා විහිදී පවතී. මීට අමතරව පුරාණ යුගයට අයත් චිත්‍ර පිළිබඳව ඉතිහාසඥයන් සැලකීමේදී විශේෂයෙන්ම ක්‍රි.වර්ෂයෙන් පසු කාලීන සීතුවම් මත පදනම් වී සිතුවම් අධ්‍යයනය කරනු ලබයි.එහිදී පොළොන්නරු අවධිය දක්වා වන සිතුවම් පැරණි සිතුවම් ‍ලෙස සලකනු ලබයි.මෙවන් පැරණි බිතුසිතුවම් හමු වන ස්ථාන ලෙස පහත ස්ථාන සලකනු ලබයි.
කරඹගල බිතුසිතුවම්
5 වන ශත වර්ෂයෙහි විසුද්ධි මාර්ගය ලියු බුද්ධඝෝෂ හිමියන් එහි ශීල නිර්දේශයෙහි කුරන්දක ලෙන් සිතුවම් ගැන විස්තර සඳහන් කරයි.එය පිහිටා ඇත්තේ අම්බලන්තොට රිදියගමය.තද බදාමයක් මත රතු රේඛාවෙන් අඳින ලද මේ චිත්‍රයෙහි බෝධිසත්ව රූපයක මුහුණක් හා අප්සරාවක්ගේ මුහුණක් ද කලා කුලය සළකුණු අඩි කැබැලි කිහිපයක් අසුන් පිට යෙදු පලස් සටහන් හා තවත් රේඛා කොටස් කිහිපයක් පැහැදිලිව පෙනේ.
රුහුණේ වනගතව ඇති එළිපෙහෙලි නොවු පැරණි චිත්‍ර සහිත තැන් කිහිපයක් මෑත සොයා ගෙන ඇත. කුඩුම්බිගල ගල් ලෙනෙහි වු පැරණි බිතුසිතුවම් ආචාර්ය පී.ඊ.පී දැරණියගල මහතා විසින් සොයා ගෙන ඇත.ශාස්ත්‍රවල පිළිම ගෙහිත් ලාහුගල අසළ නීලගිරි විහාරයේත් පැරණි චිත්‍රයන් සොයා ගෙන ඇත. ලාහුගල නුදුරු නීලගිරි විහාරයේ පිළිම ගෙහි පසුකඩ බිත්තියේ මැටි රතු පැහැයෙන් අඳින ලද රේඛා සටහන් කොටස් දැකිය හැකිය.
සිතුල් පව්ව බිතුසිතුවම්
තිස්සමහාරාමයේ සිට සැතපුම් 18 ක් දුරින් යාල අභය භූමියට නුදුරින් සිතුල්පව්ව පිහිටියේය.එහි කොරවක් ගල් ලෙනේ ඉතිරි වී ඇති චිත්‍රයන් අතර කටින් නෙළුම් මල් ගත් හංස රූප පංතියක් ඇත. මේවා ඝන බදාමයක් මත රතු රේඛාවෙන් ඇඳි චිත්‍රයන්ය.
වෙස්සගිරියේ බිතුසිතුවම්
වෙස්සගිරියට නගින පියගැට කිහිපය පසු කර ගුහාවට ඇතුලු වු හැටියේ ම දකුණු පැත්තේ ගලේ බොහෝ දෙනෙකුගේ සැළකිල්ලට භාජනය නොවුණු කාල දෙකකට අයත් බිතුසිතුවම් කිහිපයක කොටස් දැකිය හැකිය. වම් පස පිහිටි කුඩා ගුහාවේ ද විශාල චිත්‍ර කිහිපයක කොටස් ආරක්ෂා වී ඇත. පළමුව චිත්‍ර පිහිටි බදාමය මත ගොරෝසුවට තුනී බදාමයක් ගා ඒ මත දෙවැනි වර චිත්‍ර කර ඇත. දෙවැනිව යෙදු බදාම තට්ටුව තැනින් තැන ගැලවී යාම නිසා යට තට්ටුවේ ඇති ඉතා පැරණි චිත්‍රයන් ද හඳුනා ගත හැක. දෙවැනි බදාමයේ මත අඳින ලද දේව රූප කිහිපයක් හඳුනා ගත හැක.ඒවා කහ,රතු හා නිල් පැහැයෙන් ඇඳ ඇත. වඳින අභිනයෙන් යුත් දේව රූපය හඳුනා ගත හැකි වේ. මේවා සීගිරි චිත්‍ර සම්ප්‍රදායට නෑකම් කියයි. කොළ, රඹ, කහ හා රතු පැහැය මේ චිත්‍රයන් ඇඳීම සඳහා යොදා ගෙන ඇත. චිත්‍ර ඇඳීමේ පෘෂ්ඨය සීගිරිය මෙන් වර්ණ යොදා ඇත. මෙහි යොදා ඇති වර්ණයන් සීගිරියේ මෙනි.සිත් ගන්නා සුළුය.
මිහින්තලේ චිත්‍ර
මිහින්තලා ගල මහ පඩි පෙළ වම් පස විශාල දාගැබක් විය.මේ දාගැබේ ගර්භය අඩි 12 ක් හරි හතරැස්ය. චිත්‍ර කලාවේ පරිණාමය අතින් විශාල වැදගත්කමක් ඇති චිත්‍ර කිහිපයක් එහි විය.යටි කය වලාකුළෙන් වැසී ගිය දේව රූප මේ චිත්‍රයෙන් පිළපිඹු වේ.සමහර දේව රූප අතින් නෙළුම් මල් ගෙන සිටී. තවත් සමහර රූප දෙඅත් එක් කොට වඳින ආකාරයෙන් දැක්වේ. දියුණු වු චිත්‍ර ශිල්පය ඉගැන්වීමේ නව ක්‍රමයක් අනුගමනය කරමින් සිත්තම් සටහන් කිරීමේදී රූපයන්ගේ කඩවසම් ප්‍රමාණය හා වින්‍යාසය සළස්වා ගැනීම සඳහා ශිල්පියා යොදා ගන්නා මූල රේඛාවන් මේ සිත්තම්හි හොඳින් පෙනේ. ශිල්පි න්‍යාය සීගිරියටත් වඩා පැරණි විය හැකිය. මිහින්තලා දාගැබේ චිත්‍රයන් දාගැබ තැනු මුල් කාලයට අයත් ඒවා ලෙස පුරාවිද්‍යා අධිකාරින්ගේ පිළිගැනීම වේ.ධාතු ගර්භයේ සුන් බුන් අතර වු අටැස් ථූපයේ එක් මුහුණතක යෙදු "පෙ" යන සිංහල අකුර සටහන් කර තිබුණි. එය අක්ෂර විලාශය අනුව 8 වන ශත වර්ෂයට අයත් ලෙස සළකන නිසා එහි වු චිත්‍රයක් 8 වන ශත වර්ෂයට අයත් ලෙස පුරාවිද්‍යා අධිකාරින් විසින් සළකනු ලබයි.
හිඳගල බිතුසිතුවම්
දැන් බොහෝ සෙයින්ම විනාශ වී ගිය මේ චිත්‍රයේ පැහැදිලි පිටපතක් කොළඹ කෞතුකාගාරයේ බිතුසිතුවම් අංශයේ ප්‍රදර්ශනය වේ.කටාරම් කෙටූ ගල්ගෙයි පියස්සේ ඇඳ ඇති බුද්ධ රූප දෙක මිනිස් ප්‍රමාණයට මදක් වැඩි බද්ධ පර්යංකයෙන් වැඩ සිටිනා රූපයෝය.සිද්ධීන් කිහිපයක් එක් චිත්‍රයක් තුළ ගලපා ඇති බව හොඳින් පෙනේ.ගලේ චිත්‍ර ඇඳ තිබු විශාල ප්‍රදේශය ගැන කල්පනා කරන විට මේ ඉතිරි වී ඇති චිත්‍ර කොටස ඉන් ඉතා ස්වල්පයකි.රුවන්වැලිසෑයෙහි වාහල්කඩෙහි මෙන් ඉතා තුනී බදාමයක් මත මෙම සිතුවම් ඇඳ ඇති බව පෙනී යයි.
ගල්ඔය ගොණාගොල්ල බිතුසිතුවම්
පැරණි දිගාමඩුල්ලේ ගල් ලෙනක අඳින ලද බිතුසිතුවම් කැබෙල්ලක නෂ්ඨාවශේෂ මෑතදී පුරාවිද්‍යා දෙපාර්තමේන්තුව විසින් සොයා ගෙන ඇත. මේ චිත්‍ර කැබැල්ලේ පැහැදිලි රූප 2 ක් ඇත.එකක් දේව රූපයකි.අනෙක නිලියකගේ රූපයකි. චිත්‍ර ශෛලියෙන් මේ චිත්‍ර පොළොන්නරු සමයට වඩා පැරණි බව හොඳින් පෙනේ.
මහියංගනයේ බිතුසිතුවම්
මහියංගන චෛත්‍යයේ ධාතු ගර්භයේ කලාත්මක බවින් උසස් තැනක් ගන්නා මේ චිත්‍රයන් ඇඳීමට උපයෝගි කර ගත් අංගයන් වර්ණ රේඛා හා ගැලපීම් බොහෝ සෙයින් බැලු බැල්මට පොළොන්නරුවට සමාන වෙතත් මේවා එයට වඩා බොහෝ සෙයින් පැරණි දියුණු චිත්‍ර ශෛලියක් අනුගමනය කළ චිත්‍ර ශිල්පියෙකුගේ කෘතීන්ය. මේ චිත්‍රයන් හැඩය හොඳින් පෙනීම සඳහා යෙදු රේඛා මෙන්ම ඇස් කන් නාසා ආදිය ඇඳීමේදී ද රේඛා නිදහස්ව ඇඳ ඇත. රේඛා සඳහා යොදා ඇත්තේ ගුරුගල් පැහැය බඳු රතු හා ලා කළු පැහැයයි.සිහින් රේඛා භාවිතයට ගෙන ඇත්තේ පොළොන්නරුවේ මෙනි. මේ චිත්‍රයන් අතර බුදු රූ තුනකි.එක් චිත්‍රයක් බොහෝ සෙයින් විනාශ වී ගොස් ඇත.අනෙක් දෙක ඇඳ ඇත්තේ බෝධි මූලයෙහි වැඩ සිටිනා විලාශයෙනි. මේ එක් වෘක්ෂයක අතු අග සපු මල් වැනි මල් ඇත. දිඹුලාගල මාරා වීදියේ ගල්ගෙයි වූ චිත්‍රයෙහි වූ තොරණ සිහියට නංවයි. අනෙක්වා දේව රූප හා භික්ෂු රූපයෝය.
සීගිරි චිත්‍ර
thumb
සීගිරි කැටපත් පවුරේ සඳහන් ගීතයකින් නියැවෙන අයුරු අප්සරා රූප පන්සියයක් වු බව පෙනේ. පැරණි ශිල්පීන් වර්ණ යෙදු හැටි, රේඛා යෙදු හැටි, චිත්‍ර ගැලපූ හැටි සීගිරි චිත්‍රයන්ගෙන් මැනවින් පෙනේ. ශිල්පියා තෙළිතුඩ ඔහුට අවනත කරගෙන ඉතා සීඝ්‍රව ඉක්මනට ඇඳ ඇත.ඇස්,ඇඟිලි හා අත් ඇඳ ඇත්තේ විශේෂ සැළකිල්ලෙනි. මේවා ඇත්ත වශයෙන්ම විශේෂඥ භාවයෙන්ම කළ දේ බව මිනිස් රුව ගැලපීමෙන්ම පෙනේ. මේ චිත්‍රයන් ඇඳ ඇත්තේ වළ ගොඩැලි සහිත ගලෙහි ඝණකමට යෙදු බදාමයක් මතය. වර්ණ සංයෝගයත් වර්ණ මිශ්‍රනයත් අතින් සීගිරි ශිල්පීන් සූරකම් පෙන්වූවා පමණක් නොව උසස් ප්‍රතිඵල ද දක්වා ඇත. කහ දුඹුරු පැහැයට හුරු රතු, කළු, සුදු සහ කොළ පැහැය මේ චිත්‍ර ඇඳීමට ගෙන ඇත. සීගිරියේ චිත්‍ර පවත්නා තවත් ස්ථාන ලෙස පහළ ගුහාවේ චිත්‍ර හා නයි පෙන ගුහාවේ චිත්‍ර දැක්විය හැක.
පොළොන්නරු තිවංක පිළිමගෙයි බිතුසිතුවම්
සිංහල චිත්‍ර කලාවේ උසස් දියුණුවක් පැවති සමයට මෙම සිතුවම් අයත් වේ.වර්තමානයේ පවා හඳුනාගත හැකි පරිදි විශාල බිතුසිතුවම් ප්‍රමාණයක් තිවංක පිළිමගෙයි ඉතිරි වී පවතී. ස්වභාව ධර්මයෙන් හානියට පත් වුවද මේවා නොනැසී පැවතීම වැදගත් වේ.මීට අමතරව පොළොන්නරුවේ බිතුසිතුවම් උතුරු වෙහෙර, ගල් විහාර ලෙන්වල මැකී ගිය චිත්‍ර ලංකාතිලකයේ බිතු සිතුවම්, පොත්ගුල් විහාරයේ බිතු සිතුවම් සහ ශිව දේවාලයේ බිතු සිතුවම් පැවතී ඇති බව පුරාවිද්‍යාඥයන් දැනට අවශේෂව ඇති චිත්‍ර කොටස් සාධක තුළින් පෙන්වා දේ.
අනුරාධපුරය
පැරණි යුගයට අයත් බිතුසිතුවම් අනුරාධපුර අවට සිද්ධස්ථාන රාශියකින්ම හමු වේ.උතුරු වෙහෙර, රුවන්වැලිසෑයේ නැගෙනහිර වාහල්කඩ, මිරිසවැටිය දාගැබ, අභයගිරි දාගැබේ මැදුරුවල චිත්‍ර සේම වෙස්සගිරියේ සිතුවම් මේ අතර වැදගත් වේ. thumbthumb
1032
වසර  (රෝමානු සංඛ්‍යා) යනු ජූලියානු දින දසුන ප්‍රකාර,    දිනයකින් ඇරඹෙන  අවුරුද්දක් (බැඳිය විසින් මුළු දින දසුන දක්වනු ඇත) විය.
2019–2021 අයිසීසී ලෝක ටෙස්ට් ශූරතාව
260px|thumb|right|අයිසීසී ටෙස්ට් ශූරතා වේත්‍රය
'''2019–2021 අයිසීසී ලෝක ටෙස්ට් ශූරතාව යනු,  ටෙස්ට් ක්‍රිකට් සඳහා වන  අයිසීසී ලෝක ටෙස්ට් ශූරතාවයෙහි සමාරම්භක අවස්ථාව වෙයි.
එඩිරන්
එඩිරන් (Edirne, Αδριανούπολη, Одрин), තුර්කිය යුරෝපීය කොටසෙහි නගරයකි.
බාහිර සබැඳි
ප්‍රවර්ගය:තුර්කිය
පන්හිඳ
අතීතයේ පුස්කොල පොත් ලීවෙ මෙයින්
1869
ප්‍රවර්ගය:1869
රොබට් කොල්චින්
රොබට් "ලෝං රොබින්" කොල්චින් (1713 දී උපත සසෙක්ස්  හී, චේලිහිදී; මරණය 1750 අප්‍රේල් හිදී  බ්‍රොම්ලි හිදී) යනු,  ක්‍රීඩාවෙහි  තනි කඩුළු අනුවාදය ප්‍රචලිතව පැවති මධ්‍ය-ජෝර්ජියානු කාලසීමාවෙහිදී ක්‍රීඩා කල,  ක්‍රීඩාව කෙරෙහි අතිශයින් බලපෑම් ඇති කල වෘත්තිය ඉංග්‍රීසි  ක්‍රිකට් ක්‍රීඩකයෙකි.
ක්‍රිකට් අභිවෘත්තිය
වසර කිහිපයක් තුලදී බ්‍රොම්ලි ප්‍රදේශයෙහි ජීවත්වූ කොල්චින්, 1740 ගණන් වලදී ප්‍රමුඛත්වයට පත්වූ සහ ඔහුගේ මරණින් පසු අභාවයට පත්වූ ප්‍රාදේශීය බ්‍රොම්ලි ක්‍රිකට් සමාජය හා සම්බන්ධතාවයක් දැක්වීය. තනි කඩුළු ක්‍රිකට් ක්‍රීඩාවෙහි ඔහුගේ දක්ෂතාවයන්ට අමතරව, 1744 වසරෙහිදී ආටිලරි පිටියෙහිදී  සමස්ත-එංගලන්ත කණ්ඩායමට එරෙහිව පැවති පසිඳු තරගයද ඇතුළුව, කෙන්ට්   සඳහා පිලකට-ක්‍රීඩකයන්-එකොළස බැගින් වූ තරග සඳහාද කොල්චින් ක්‍රීඩා කලේය.
ශෛලිය සහ විධික්‍රමය
කොල්චින් යනු නිපුණතා පූර්ණ තනි ක්‍රිකට් ක්‍රීඩකයෙක් විය. ඔහු ජීවත්වූ කාලයෙහිදී සියළු ඉරියව් වලින් නැපී පෙනුනු මාහැඟිතම ක්‍රීඩකයා බවට ඔහු බොහෝ විට සැලකෙන්නට ඇති අතර ඔහු උසැකි බැවින් "ලෝං රොබින්" ලෙසින් හැඳින්විණි: "සහ රොබින්, ඔහුගේ ශරීර ප්‍රමාණත්වය අනුව, අග නම ලෝං යනුවෙන් යෙදිණි".
මල්ලවපිටිය ප්‍රාදේශීය ලේකම් කොට්ඨාසය
මල්ලවපිටිය ප්‍රාදේශීය ලේකම් කොට්ඨාසය යනු, ශ්‍රී ලංකාවේ, වයඹ පළාතේ,   කුරුණෑගල දිස්ත්‍රික්කයේ, පිහිටි ප්‍රාදේශීය ලේකම් කොට්ඨාසයකි.
මූලාශ්‍ර
ප්‍රවර්ගය:ශ්‍රී ලංකාවේ ප්‍රාදේශීය ලේකම් කොට්ඨාස ප්‍රවර්ගය:කුරුණෑගල දිස්ත්‍රික්කය
ඒඩ්‍රියානා ලිමා
ඒඩ්‍රියානා ෆ්‍රැන්සෙස්කා ලිමා ද සිල්වා (ජූනි 12, 1981) යනු බ්‍රසීලියානු ජාතික, නිරූපිකාවක සහ නිළියක වේ. 1999 වර්ෂයේ පටන් වික්ටෝරියා'ස් සීක්‍රට් ඒන්ජල් ලෙසද (ඔවුන්ගේ දීර්ඝ කාලීනම නිරූපිකාව සහ 2017 වසරේදී නම්කෙරූ "වික්ටෝරියා'ස් සීක්‍රට්හී වඩාත්ම අගයැති සුරඟන" බවට පත්වීමෙන්), 2003 වසරේ සිට Maybelline රූපලාවන්‍ය නියෝජිතවරිය ලෙස සහ සුපර් බෝල් හා කියා මෝටර්ස් යන වෙළද දැන්වීම් නිරූපිකාව ලෙස ඇය වඩාත් හඳුනා ගැනෙයි. වයස අවුරුදු 15දී ෆෝර්ඩ් "සුපර්මොඩ්ල් ඔෆ් බ්‍රසිල්" තරගයේ ජයග්‍රාහිකාව බවටද, ඊලඟ වසරේ ෆෝර්ඩ් "සුපර් මොඩ්ල් ඔෆ් ද වර්ල්ඩ්" තරගයේ දෙවැන්නිය බවටද ඒඩ්‍රියානා පත්වූවාය.
මූලාශ්‍ර
ප්‍රවර්ගය:1981 උපත්
ආසියානු කුසලානය 2000
2000 ආසියානු කුසලාන ක්‍රිකට් තරගාවලිය (පෙප්සි ආසියානු කුසලාන නමින් පරිදි) එහි හත්වන සංස්කරණයයි. ආසියානු කුසලානය පැවතියේ බංග්ලාදේශයේ වන අතර 2000 මැයි-ජූනි අතර පැවතුනි. ඉන්දියාව, පාකිස්තානය, ශ්‍රී ලංකාව සහ බංග්ලාදේශය මෙම තරගාවලියට සහභාගී වූහ. අවසන් තරගයේදී ශ්‍රී ලංකාව ලකුණු 39 කින් පරාජය කරමින් පාකිස්තානය තරගාවලිය ජය ගත්තේය. සියලුම තරග ඩකාහි බංගබන්දු ජාතික ක්‍රීඩාංගණයේදී පැවැත්විණි. තරගමාලාවේ වීරයා ලෙස යූසුෆ් යූහානා නම් කෙරිණි.
තරඟාවලියේ ව්‍යුහය
කණ්ඩායම් අදියරේදී සෑම කණ්ඩායමක්ම එකිනෙකා සමඟ එක් වරක් ක්‍රීඩා කළහ. කණ්ඩායම් අදියර අවසානයේ ලකුණු මත පදනම් වූ පළමු කණ්ඩායම් 2 අවසන් තරගයේදී එකිනෙකා හමුවිය. සෑම ජයග්‍රහණයකින්ම ලකුණු 2ක් ලැබුණු අතර සම/ප්‍රතිඵලයක් නොමැති තරග සදහා ලකුණු 1ක් ලැබුණි.
ක්‍රීඩාංගණ
තරග 7 ම ඩකා බංගබන්ධු ජාතික ක්‍රීඩාංගණයේදී පැවැත්විණි.
වයිඩ්-ෆීල්ඩ් ඉන්ෆ්රාරෙඩ් සර්වේ එක්ස්ප්ලෝරර්
වයිඩ්-ෆීල්ඩ් ඉන්ෆ්රාරෙඩ් සර්වේ එක්ස්ප්ලෝරර් (වයිස්) යනු, 2009 දෙසැම්බරයෙහිදී අභ්‍යාවකාශගත කෙරුනු, නාසා අධෝරක්ත තරංග ආයාම තාරකා විද්‍යාත්මක අභ්‍යාවකාශ දුරේක්ෂකයක් වන අතර,  2011 පෙබරවාරියේදී ශිශිර තරණයෙහි යොදවන ලද්දේ එහි සම්ප්‍රේෂකය ක්‍රියා විරහිත වූ විටය. 2013 දී එය යළි-ක්‍රියාත්මක කෙරිණි. මෙහි නිරීක්ෂණ මත, පළමු වයි ඩ්වාෆ් තාරකාව සහ පෘථිවි ට්‍රෝජන් ක්ෂුද්‍රග්‍රහයා, නව ක්ෂුද්‍රග්‍රහයන් දස දහස් ගණනක් සහ, පෙරදී සොයා නොගත් බොහෝ  තරු පොකුරු යන දේ සොයා ගැනීම පදනම් විය.
මාස දහයකට වඩා වැඩි කාලයක් තුල, පෘථිවි කක්ෂයෙහි පැවැති 40 සෙමී (16 අඟ) විෂ්කම්භයැති  අධෝරක්ත දුරේක්ෂයක් භාවිතා කල වයිස් විසින්, 3.4, 4.6, 12 සහ 22 මයික්‍රොමීටර තරංගආයාම පරාස කලාප රූප තුලින්, සමස්ත-අහසෙහි   තාරකාවිද්‍යාත්මක ගවේෂණයක් සිදු කරන ලදි. එය සතු හයිඩ්‍රජන් සිසිල්කාරකය හිස් වූ විට, එහි ඉතිරි හැකියාවන් භාවිතා කරමින්, නියෝවයිස් නම් මාස-සතරක මෙහෙයුම් දිගුවක් දියත් කෙරුනේ,  පෘථිවි කක්ෂයකට සමීප කුඩා සෞර ග්‍රහ මණ්ඩල වස්තූන් (නිද. උපද්‍රවකාරී  ධූමකේතු සහ ක්ෂුද්‍රග්‍රහයන්) ගවේෂණය කිරීම සඳහාය.
ශ්‍රී ලංකාවේ නාගරීකරණය
නාගරීකරණය රටක සමාජ ආර්ථික සංවර්ධනයෙහි කැඩපතයි.ශ්‍රී ලංකාව සමාජ සංවර්ධනයෙහිලා ඉහළ ස්ථානයක පසු වුවද වාර්තාගත දත්ත වලට අනුව නාගරීකරණය ආශ්‍රීතව මන්දගාමී වර්ධනයක් පෙන්නුම් කරයි.නමුත් පසුගිය දශකය අවසානයේ පමණ සිට රට තුල සිදුවෙමින් පවත්නාවු නොයෙකුත් සංවර්ධන ක්‍රියාදාම මෙන්ම ප්‍රජා විද්‍යාත්මක හාසමාජීයවෙනස්කම් නිසා 21 වන සියවස ආරම්භයේ දී ශ්‍රී ලංකාවේ නාගරීකරණ ටාවේපෙන්නුම්කරයි.විදුලිය,ගමනාගමනය,සන්නිවේදනය,සෞඛ්‍ය කටයුතු හා අධ්‍යාපන ක්‍ෂේත්‍රවල වර්ධනය මෙන්ම කර්මාන්ත වෙළඳම් වැනි ක්‍ෂේත්‍ර පුළුල් වීම සමග නාගරීකරණය වේගවත් වී ඇත.විවිධ සාධකවල බලපෑම හේතුවෙන් වැඩි පහසුකම් වලින් යුත් ප්‍රදේශ වලින් ජනයා සංක්‍රමණය වීම නිසා මෑතකාලීනව නාගරීකරණයට ලක් වු ප්‍රදේශ රාශියක් රට තුල වර්ධනය විය.නමුත් සැබවින්ම රට තුල පවතින නාගරීක වර්ධනය වාර්තාගත දත්ත මගින් පිළිබිඹු නොවීමේ ගැටලුවක් ද පවතී.
2 නගර හඳුනාගැනීම ශ්‍රී ලංකාවේ නාගරීකරණය පිළිබඳ අධ්‍යනය කිරීම ඉතාමත් අපහසු කාර්යයක් වී ඇත.නාගරික ප්‍රදේශ නිවැරදිව අර්ථ දක්වා නොමැතිවීම හා නාගරික ප්‍රදේශ හඳුනාගත් නිර්ණායක වරින් වර වෙනස්වීම සෘජුවම මේ සඳහා බලපෑම් කරයි. ශ්‍රී ලංකා‍‍වේ නගර හඳුනා ගන්නේ පරිපාලන ඵ්කක ආශ්‍රයෙනි.ඵ් අනුව වර්තමානයේ නගර සභා සහ මහනගර සභා පමණක් නාගරික තත්වයෙහිලා සලකයි.
1971 සිට 1901 දක්වා මහනගර සභා සහ නගර සභා නාගරික ප්‍රදේශ ලෙස සැලකූ අතර 1901 දී පිහිටුවනු ලැබූ ප්‍රාදේශීය මණ්ඩල අහෝසි කරනු ලැබූ අතර නැවත මහනගර සභා සහ නගර සභා නාගරික තත්වයෙහිලා නම් කෙරිණි. 1956 දී සුළු නගර සභා පිහිටුවා නාගරික ප්‍රදේශ ලෙස නම් කරන ලද අතර ඵ් අනුව 1693 හා 1971 දී මහනගර සභා,නගර සභා සහ සුළු නගර සභා නාගරික තත්වයෙහිලා සලකන ලදී. නැවත 1987 වන විට සුළුනගර සභා නාගරික තත්වයෙන් ඉවත් වීමත් සමග මහනගර සභා සහ නගර සභා පමණක් නාගරික ප්‍රදේශ ලෙස නම් කරන ලදී.
නාගරික ප්‍රදේශ හඳුනා ගැනීමේ දී ප්‍රජා විද්‍යාත්මක හා සමාජීය ගති ලක්ෂණ,ජනයාගේ ඵ්කරාශි වීම, රැකියා ආදිය පිළිබඳව අවධානය යොමු කල යුතුව ඇත.
3 ශ්‍රී ලංකා‍වේ නාගරීකරණය ආශ්‍රිත ලක්ෂණ
පහත ලක්ෂණ යටතේ විග්‍රහ කළ හැකිය.
1. නගර සංඛ්‍යාව හා නාගරික ජන සංඛ්‍යාව 2. නගරවල විශාලත්වය 3. දේශගුණික කලාප වශයෙන් නාගරික මධ්‍යස්ථානවල ව්‍යාප්තිය 4. කොළඹ නගරය ආශ්‍රිතව අග්‍ර නාගරික ව්‍යාප්තිය 5. ‍වේගයෙන් වර්ධනය වන කොළඹ නාගරික පරිධි කලාපය 6. නාගරික සමූහයන්ගේ වර්ධනය 7. නව නගර සංකල්පය හා වර්ධනය
3.1 නගර සංඛ්‍යාව හා නාගරික ජන සංඛ්‍යාව ශ්‍රී ලංකාව තුළ නාගරික සංකල්පය මුලින්ම හමුවන්නේ රාජධානි සමය තුළදී ය. ඵෙතිහාසික මූලාශ්‍ර අනුව ලංකාවේ මුල්ම ප්‍රධාන නගරය අනුරාධපුරය විය. පැරණි නාගරික සංකල්පය නූතන නාගරික සංකල්පයට වඩා වෙනස් වූ ස්වරූපයක් ගනී. මුල්කාලීනව ගංගා නිම්න ආශ්‍රිතව වර්ධනය වූ ලාංකීය නගර පසුකාලීනව වැව් ජනාවාස දෙසට ද ව්‍යාප්ත විය.